
NCVJAnFESTO EN PINAHC 



Mi volas iomete rakonti al vi pri nova E-ista Novjarfesta renkontiĝo, spontane 
aperinta apud Kovrov. Jam post la renkontiĝo ni nomis ĝin NEPino (“Novjarfesto En 
Pinaro”, alude al la tradicia Cuvaŝa Novjarfesta E-renkontiĝo NEBo - “Novjarfesto En 
Betularo”, kiun nova komitato de JEACR decidis ne organizi ĉi-jare, kaj al la nepino de 
Avo Frosto - Neĝulino). 

Do geesperantistoj el Kovrov (7), Ivanovo (5), Novoĉeboksarsk (4), Jaroslavlj (2) 
kaj Niĵnij Novgorod (1) bonege festis la Novjarfeston en la vilaĝo Sarijevo (sonas 
preskaŭ kiel Sarajevo, la urbo de ĉi-jara IJK, ĉu ne?) apud Kovrov. 

La 31-an ni kunvenis en ligna domo, kun bona varmiga forno, laŭvice banis nin en 
rusa banejo (bela rusa tradicio, ĉu ne?) kaj elektis Avon Froston kaj Neĝulinon dum 
speciala konkurso. Poste estis ŝaŭmvino, bongusta manĝo, babilado, kantado, neĝa 
batalo ktp. Nokte ni sesope eĉ vizitis la vilaĝan klubon, kie ni dancis, eĉ kreis 
rondodancon el lokanoj ĉirkaŭ granda abio. Do, estis gaje! 

La unuan tagon de la jaro ni pasigis en belega neĝa pinglarbaro! Kaj poste ni 
manĝis, gustumis ĉuvaŝan balzamon, ludis, babilis ktp. La 2-an de januaro ni vizitis la 

belan antikvan urbon Vladimir, kie ni 
rigardis vidindaĵojn, kaj vespere venis 
al Kovrov. La 3-an ni iom promenis 
en Kovrov kaj disveturis (laŭvoje ni 
promenis en Niĵnij Novgorod kun 
lokanoj kaj Lena Melnikova el 
Rostov-na-Donu). 

Do, al mi tre plaĉis tiu Novjarfesta 
vojaĝeto, kaj mi esperas, ke la unua 
renkontiĝo ne estis la lasta. Dankon al 
la gastamaj kovrovanoj! 

Sergeo Tihoitov (Ceboksari) 





JUBILEAJ DATOJ DE LA JARO 2006 


Nikolaj Evstifejev (1866-?) - 140 jaroj 
Vladimir Majnov (1871-?) - 135 jaroj 
Ilja Izgur (1881-1937)— 125j aroj 
NikolajIncertov (1896-1937) - 110 jaroj 
Isaak Ĥoves (1901-1968) - 105 jaroj 
SEU- 85 jaroj 

Rusa-Esperanta vortaro de E.Bokarev - 40 jaroj 
Leningrada E-Teatro - 25 jaroj 
06.01 - Jevgenij Blinov (1906-197?) - 100 jaroj 
14.01 - SergejRublov (1901-1978) - 105 jaroj 
14.01 - Klara Ilutoviĉ - 60 jaroj 
18.01 - Konstantin Gusev (1916-1980) - 90 jaroj 
29.01 - Vera Zlotnikova - 75 jaroj 
30.01 - NikolajHohlov (1891-1953) - 115 jaroj 
03.02 - Sergej Obruĉev (1891-1965) - 115 jaroj 
05.02 - Vjaĉeslav Roĵdestvenskij - 65 jaroj 
11.02 - Semjon Podkaminer (1901-1982) - 105 j 
23.02 - Georgo Deŝkin (1891-1967) - 115 jaroj 
02.03 - Aleksej Juravljov - 50 jaroj 
09.03 - Viktor Aroloviĉ - 60 jaroj 
30.03 -Semjon Vajnblat- 70 jaroj 
02.04 - Boris Zozulja - 65 jaroj 
12.04 - Gennadij Silo - 65 jaroj 
11.05- Hilda Drezen (1896-1981) - 110 j aroj 
29.06 - Nikolaj Terentjev - 50 jaroj 
28.07 - Natan Futerfas (1896-1937) - 110 jaroj 
28.07 - Valerija Cvetkova - 70 jaroj 
29.07 - Dmitrij Cibulevskij - 60 jaroj 
02.08 - Sergej Bozin - 50 jaroj 
14.08 - Valentin Seguru - 50 jaroj 
17.08 - Aleksandr Osokin - 40 jaroj 
18.08 - Aleksandr Ŝljafer - 50 jaroj 
12.09 - Jurij Paseĉnikov - 40 jaroj 
20.09 - Jelena Melnikova - 25 jaroj 
06.10 - Aleksej Kuznecov - 30 jaroj 
09.10 - Leonid Borisov - 60 jaroj 

14.10 - Tatjana Kulakova - 40 jaroj 

17.10- Konstantin Vibrov - 3 0 j aroj 

18.10- Dina Lukjanec - 60 jaroj 

23.10 - Gennadij Basov - 50 jaroj 

11.11- Svetlana Gonĉarova - 25 jaroj 

25.11 - Sergej Tanejev (1856-1915) - 150 jaroj 

21.12 - Vitalij Malenko - 30 jaroj 



Klara Ilutoviĉ (Elektrostalj) 



Vjaĉeslav Roĵdestvenskij 
(Ĉeljabinsk) 




JUBILEO DE 
ĈELJABINSKA 
E-KLUBO 

La 10-an de de- 
cembro ĉeljabinskaj 
esperantistoj kunvenis 
por festi la 35-jariĝon 
de sia E-klubo. Nin 
jam tradicie gastigis 
en sia hejmo la E- 
familio de nia veter- 
ano Viktoro Laptev, 
kiu estas unu el la 
kunfondintoj de la 
klubo. Krom 7 ĉeljabinskanoj la festadon partoprenis ankaŭ la gastoj - geedzoj 
Vŝivcev el Miass, ambaŭ eksmembroj de CEK. 

La postmilita historio de Esperanto en Celjabinsk komenciĝis en 1957, kiam 
post la moskva Festivalo de junularo kaj studentoj B.F.Sokolov, nia nun jam for- 
pasinta veterano, esperantisto de 1925, komencis gvidi kurson kaj fondis E- 
rondeton en Agrikultura instituto. Sed kiel klubo ĉeljabinskaj esperantistoj identi- 
gas sin ekde majo 1970, kiam ili organizis Renkontiĝon de Esperantistoj de Volgio 
kaj Uralo - REVU-2. Nun nia iam forta klubo ne estas aktiva, kvankam konsistas 
nur el spertaj esperantistoj, kies E-staĝo estas de 20 ĝis 46 jaroj, sed la “maljunu- 
loj” jam iom post iom komencis revigliĝi, kaj ni esperas je apero de nova, juna 
generacio kaj renaskiĝo de CEK. 

Ce la festa tablo la klubaj veteranoj Viktor Laptev kaj Vjaĉeslav Roĵdestvenskij 
rakontis pri historio de la klubo, estis diskutita la nuna kluba aktivado. Ciuj nostal- 
gie rememoradis belajn momentojn el nia iam tre vigla kaj gaja E-vivo kaj ĝuis la 
varman amikan etoson, kiu ĉiam regas en la klubo. Kaj kiel kutime sonis niaj “oraj 
kantoj”. 

La festado de la 
jubileo evidentiĝis 
tiom agrabla, ke ni de- 
cidis sekvatage daŭrigi 
ĝin jam en Miass, kien 
veturis la familioj 
Terentjev kaj Vŝivcev. 

Entute tie kunvenis 11 
personoj, inter kiuj es- 
tis eĉ tri eksprezidan- 
toj de ĈEK - Alek- 
sandr Knjazev, Alek- 
sej Fomin kaj Timofej 

Vŝivcev. Ankaŭ la plejmulto de la ceteraj kunfestantoj iam estis ĉeljabinskanoj kaj 
devenis el nia klubo - do tio estis nia komuna jubileo. Ni spektis videofdmojn pri 
la lasta REK-EoLA kaj pri la somera interkluba renkontiĝo enarbara. Aleksej 
Fomin gitarludis, kaj ĉiuj plezure kantis kun li. La festado daŭris ĝis malfrua ves- 
pero. Ni estas dankaj al la mastroj pro tiom varma akcepto. 

Sed mi suspektas, ke ankaŭ tiu renkontiĝo ankoraŭ ne estis fmo de la festado... 
Ja sekvadimanĉe mi kun la edzo laŭ la multjara tradicio partoprenis en Zamenhof- 
tago en Jekaterinburg, kie loĝas ankoraŭ unu eksprezidanto de Celjabinska E-klubo 
- nia amiko Viktoro Kudrjavcev. 

Galina Terentjeva (Ĉeljabinsk) 

ZAMENHOF-TAGO EN JEKATERINBURG 

La 18-an de decembro esperantistoj de Jekaterinburg okazigis en la urba Domo 
de Paco kaj Amikeco Zamenhof-tagon. Por realigi interesan kaj varian programon 
kunvenis 22 partoprenintoj. A1 la aranĝo venis kaj aktive partoprenis gastoj el na- 

jbaraj urboj - Ga- 
lina kaj Nikolaj 
Terentjev el Cel- 
jabinsk kaj Larisa 
Kuzjmenko el 
Niĵnij Tagil. 

Antaŭ la ko- 
menco de oficiala 
programo ĉiuj 
ĉeestantoj povis 
konatiĝi kun eks- 
pozicio de E- 
libroj, eldonitaj 
en Rusio en 


Kvankam Zamenhof-tago estas komuna jarfrna Esperanto-evento kun jam tradi- 
cia programo, tamen ĉiu jaro havas siajn specifaĵojn. Ci-foje la programo komen- 
ciĝis per la prelego “Zamenhof-tago”, verkita de K.Kalocsay, kiun voĉlegis nova 
aktiva esperantisto Aleksandr Osincev. La plej juna jekaterinburga esperantistino, 
la 6-jara Margarita Reŝetnikova, ravis ĉiujn ĉeestantojn, parkere prezentinte serion 
da proverboj el Zamenhofa “Proverbaro”. 

Agrabla parto de ĉi-jara programo estis konatiĝo kun komencantoj, ĵus finintaj 
la elementan kurson de Esperanto ĉe la Pedagogia Universitato. Okazis solena en- 
manigo de atestoj al ili, post kio la novuloj prezentis kelkajn koncertajn pro- 
gramerojn. Tatjana Kulakova informis la partoprenintojn pri freŝaj E-novaĵoj kaj 
gvidis kvizon pri historio de Esperanto. Dum la tuta aranĝo seriozaj programeroj 
alternis kun la distraj. Dividitaj je du teamoj, ĉiuj aktivis en amuzaj konkursoj kaj 
gajaj ludoj. 

La lasta parto de la aranĝo estis bankedo, kie ĉiuj povis en agrabla etoso babili. 



2 


















ŝerci, kune kanti, trinki 
teon kun dolĉaĵoj. Dum 
la bankedo la gastoj el 
Celjabinsk, Galina kaj 
Nikolaj Terentjev rakon- 
tis pri la 35-jara jubileo 
de Celjabinska Esper- 
tanto-klubo, kiun ili festis 
antaŭ kelkaj tagoj. En 
Jekateriburg ankaŭ loĝas 
kelkaj eksaj ĉeljabinskaj 
klubanoj, tial la kom- 
panio rememoris kune la 
pasigitan iamon, ĉiuj to- 
stis per ĉampano okaze de la jubileo. 

La kelkhora agrabla komunikado finiĝis per tradicia komuna kantado. 

Raja kaj Viktor Kudrjavcev (Jekaterinburg) 


La 15-an de decembro 26 anoj de Esperanto-klubo kunvenis en la Tiĥvina Kul- 
turpalaco por festi Zamenhof-tagon. Vigla kaj interesa programo daŭris ĉirkaŭ kvar 
horojn. Enestis: 

- gratulparolo 
de la kluba prezi- 
danto; 

- trinkkantoj 
kaj tostado kun 
konvenaj trinkaĵoj; 

- libroprezen- 
tado; 

- tradicia spek- 
takleto de la ko- 
mencintoj; 

- gajaj konkur- 
soj, inkluzive 
kvizon pri Espe- 
ranto; 

- kantoj. 

Fotojn pri la 

festo oni povas vidi en la kluba retpaĝo <http://www.tiek.narod.ru/>. La klubanoj 
dankas aron da aliurbaj E-societoj, kiuj rete, telefone kaj somose sendis gratulojn 
por la festo. 

Viktoro Kandalinskij, la prezidanto de Tihvina Esperanto-klubo 


ZAMENHOF-TAGO EN TIĤVIN 

ZAMENHOF-FESTO EN VOLGOGRAD 

Volgogradaj e-istoj festis la Zamenhof-feston en la Kulturdomo nome de Ga- 
garin en la norda urboparto. Partoprenis en ĝi reprezentantoj de du el tri E-gmpoj 
en la urbo: tuturba junulara “Venko” kaj EK “Esperanto” el la suda urboparto (ĉi- 
lasta cetere eĉ pli juna laŭkonsiste, ĉar plej multaj ĝiaj membroj estas lernejanoj). 
La festo konsistis el konkursoj, iom da kantoj kaj teumado en la paŭzoj. Aldona in- 
formo: en Volgograd nun okazas du E-kursoj - en Krasnoarmejskij distrikto (suda 
urboparto), kiun gvidas por lernejanoj Tatjana Vtorova, kaj en la urba infana- 
junulara biblioteko (centra urboparto), kiun gvidas Aleksej Kaŝirin kaj Inna Kotljarova. 

(esperanto-rus-informoj) 

ZAMENHOF-FESTO EN JALTA 

Nekutime pasis ĉi-jare la Zamenhofa festo en la E-interklubo “Tero”. Dum du 
horoj la programon fdmis jalta televido, kies ĵurnalistino estas nia klubanino Jelena 
Ilnickaja. Tial la programo pasis tute en la rusa, krom la kantoj de Pavel Moĵajev. 
Por festi la datrevenon kolektiĝis 22 klubanoj. Pavel Moĵajev kurte rakontis pri 
Zamenhof kaj Esperanto, Jefim Zajdman informis pri la plej interesaj E-libroj, 
aperintaj ĉi-jare, pri la kluba laboro kaj planoj por la nova jaro. Siajn impresojn pri 
partopreno en internaciaj E-aranĝoj rakontis ankaŭ Irina Gerasimova kaj Sergej 
Rodin. Dum la kunveno ni montris perkomputile peceton de la demonstra pro- 
grameto de la Internacia Televido, speciale sendita al ni ĉi-cele. La filmita materi- 
alo estos uzita por televida elsendo pri nia interklubo. Krome la kantadon de Pavel 
ni uzos por filmo pri Jalta kaj nia klubo, kiun la televida teamo estos faranta por ni 
popece dum la monato. Ni preparas ĝin por la Internacia Televido. Post foriro de la 
fdmisto komenciĝis la gaja ĉetabla festado. En la planoj de la klubo: partopreni 
grnpe Boatadon en Litovio fine de majo kaj la Internacian Junularan Semajnon en 
Hungario meze de aŭgusto. 

Jefim Zajdman (Ukrainio) 

ZAMENHOF-FESTO EN ODESO 

La naskiĝtagon de L.Zamenhof esperantistoj de Odesa urba Esperanto-klubo 
“Blanka akacio” festis dum kelkaj tagoj. 

En Studenta Domo de Odesa Nacia Politeknika Universitato okazis solena 
kunveno, dediĉita al la kreinto de Esperanto. La kunvenon partoprenis membroj de 
la fdio de E-klubo “Blanka akacio”, kiun gvidas docento Tamara Popova. Si rakon- 
tis pri la vivo kaj literatura heredo de Ludoviko Zamenhof. Studentoj de la Univer- 
sitato Marija Skurtul kaj Mihail Dimitrijev prezentis al la ĉeestantoj grandan du- 
metran standon, kiu enhavas sufiĉe ampleksan informon pri la lingvo E-to kaj la 
vivo de L.Zamenhof. Pri tutmonda E-movado rakontas multaj artikoloj, fotoj, po- 
emoj, markoj, kovertoj, adresoj por dezirantoj korespondi kun alilandaj esperantistoj. 

Esperantistoj de la klubo partoprenis komunan kunvenon de Odesa urba handi- 
kapula societo, dediĉitan al la 15-jariĝo de Unuiĝo de handikapulaj organizaĵoj en 
Ukrainio, kies membro estas esperantistino Ludmila Orajevskaja. Dum la kunveno 
prezidanto de la societo N.Komarov enmanigis al L.Orajevskaja diplomon pri ŝia 

aktiva laboro en la societo. Li diris, ke enmanigo de la diplomo dum Zamenhof- 
tagoj estas agrabla kaŭzo por almenaŭ kurte rakonti pri Esperanto. Kaj li substre- 
kis, ke L.Orajevskaja tradukas el kaj al E-to sciencajn artikolojn, partoprenas kaj 
venkas en literaturaj E-konkursoj. 

Tradicie okazis ĉiujara festado de la naskiĝtago de L.Zamenhof en la urba Es- 
peranto-klubo “Blanka akacio”. Semjon Vajnblat rakontis pri la vivo de la kreinto 
de Esperanto. Ciuj periodoj de lia agado estis ilustritaj per fotoj el la albumo de 
Henk Thien “La vivo de d-ro L.L.Zamenhof en bildoj”. Multajn fotojn el tiu al- 
bumo oni povas rigardi en la retejo <www. Esperantouniverse.com>. 

Okazis ankaŭ literatura vespero dediĉita al la verkado de L.Zamenhof, kiun 
lerte gvidis T.Popova. M.Dmitrijev, kiu kolektas verkojn de D-ro Esperanto, em- 
faze tralegis ok poemojn de la Majstro. L.Orajevskaja kaj S.Vajnblat tralegis versa- 
ĵon de L.Zamenhof “Ho, mia kor’”, kiun ili tradukis al la msa lingvo. 

En kadroj de Zamenhof-tagoj ankaŭ okazis gratulado de “blankakacianoj” 
okaze de la tradicia kluba festo de esperantistoj, kiuj naskiĝis vintre. Ili ricevis 
bonajn donacojn - Esperantajn librojn. Dum la gaja ĉetabla festado estis plenumitaj 
multaj E-kantoj. 

Semjon Vajnblat (Odeso) 

RENKONTIĜO EN PLJOS 

Dum 3 tagoj (de la 6-a ĝis la 9-a de januaro) en Pljos sukcese pasis PljosIMEA- 
6. La tradicia renkontiĝo por esperantistoj ekhavis novan formon - vintra semi- 
nario pri sana vivmaniero. Gin partoprenis 36 personoj el kelkaj regionoj de Rusio 
(plejparte el Ivanovo, Moskvo kaj N.Novgorod). Cefajn programerojn - semi- 
narion pri Taja masaĝo gvidis Marija Tulajeva (Ivanovo) kaj kurson pri jogo 
(Hatha kaj porpara) gvidis Larisa Moskvina (Ivanovo). Marija Ĵukolina (Ivanovo) 
kaj Irina Gonĉarova (Odincovo) gvidis E-kursetojn respektive por novuloj kaj pro- 
gresantoj. Oni okazigis ankaŭ psikologian trejnadon kaj masaĝkursojn. La parto- 
prenintoj gustumis teojn dum diverspecaj teumadoj: mate-teojn kaj ĉinajn teojn. 
Neforgeseblaj estis promenadoj tra la vintra pitoreska urbo Pljos! Ce la adreso 
<http://guarant.rusma.rn/pljos> eblas vidi la fotojn pri la renkontiĝo. 

Pavel Volkov (Ivanovo) 


Judo iris al koncerto en Varsovio (antaŭ la dua mondmilito) kaj sidiĝis apud 
gojo. Unue aperis kantisto, kiu belege prezentis operajn ariojn kaj ricevis mul- 
tajn aplaŭdojn. Tiam flustris fiere la judo al sia najbaro: “Li estas unu el ni!” 
Poste okazis mirinda prezento de violonisto. Ankaŭ li ricevis multege da aplaŭ- 
doj. Diris tiam la judo al la gojo kun ĝojo: “Ankaŭ li estas unu el ni”. Sekvis 
fascina kantistino, kiu sukcesis vibrigi la korojn de la spektantoj. Tiam reagis la 
ĝojplena judo: “Jen denove juda!” Finfine la pola najbaro perdis sian paciencon 
kaj murmuris: “Ho, Jesuo Kristo!” Sed tiam tuj reagis la judo: “Ankau li estis 
unu el ni...” (juda anekdoto de Josef Shemer) 

VOJAĜANTE TRA EŬROPO 

Ciam, kiam vi planas iun malproksiman vojaĝon, vi komencas cerbumi pri ĝia 
allogo kaj ĝia intereseco, ĝia neceso kaj ĝia utileco. Vi certe pensas: ĉu vi havas 
sufiĉan tempon kaj monon por ĝi? Eble, tiam freneze ektumultas enkape la kant- 
vortoj, kaj vi ĝoje kaj fervore murmuras: “Ni vojaĝas, ni serĉas ĝojon, malprok- 
simo logas nin...”. Cu vere vojaĝoj estas tiom allogaj? Cu estas ia vivoĝojo en ili? 
Cu ne nervozigas vin frapoj de fervojaj radoj? Cu ne lacigas vin multaj trajnŝanĝoj 
kaj daŭraj landlimaj pasport- kaj dogankontroloj, kiam ties oficistoj observeme 
okulumas vin, serioze foliumas la pasportajn paĝojn por stampi daton, vokas poŝ- 
telefone klare pronancante la numeron de via pasporto iun nevideblan plian kon- 
troliston, kiu informas pri rezultoj (feliĉe negativaj!)? Tiumomente via koro 
plirapidigas siajn batojn kaj altiĝas, supozeble, la sangopremo kaj via tuto plene 
streĉita atendas “verdikton”... 

Certe, tiuj vojaĝaventuroj estas jam ne por ĉiuj eŭropanoj. Tie, en Eŭropo - ne 

plu vizoj, landlim- 
kontroloj, doganistoj... 
Tamen signoj de pasinteco 
ĝis nun videblas: bariloj 
kaj dometoj de oficistoj ĉe 
antaŭaj interŝtataj landli- 
moj. Ilia trista, senviva 
aspekto memorigas la falon 
de la Berlina muro kaj la 
ŝanĝojn, kiuj okazis tra tuta 
Eŭropo en la 90-aj jaroj de 
la pasinta jarcento. A1 tio, 
kia iĝis la nuntempa Eŭ- 
ropo kaj kio atendas ĝin en 
estonteco, kian sekurecan 
kaj defendan politikon ĝi havu, ĉu efikan oficialan lingvopolitikon ĝi ellaboris kaj 
kiu lingvo estu la neŭtrala Eŭrolingvo, kaj al multo alia estis dediĉita la pasinta IF 
(Internacia Festivalo), kies ĉeftemo estiĝis “Eŭropo pligrandiĝinta”. La 2000-jara 
urbo Trier, la “Dua Romo”, en Germanio bonvenigis ĉirkaŭ 200 (aliĝis 207) gees- 
perantistojn el 24 landoj de la mondo. Ci regiono estis grava ne nur por la 
Romianoj. Gi restas same signifa nuntempe: la ideo de “Eŭropo sen limoj” naskiĝis 
en la tute proksima luksemburgia Shengen, kie en julio 1990 ses landoj subskribis 
la kontrakton, kaj “Sengena vizo” famiĝis tutmonde. La ĉeftemo de IF estis prezen- 
tita per interesegaj kaj atentokaptaj prelegoj de B.Moon (Luksemburgio) “Eŭropaj 
institucioj en perspektivo”, U.Brandenburg (Germanio) “Eŭropo respondeca: la 
komuna eksterlanda kaj sekureca politiko de EU en konstitucia vakuo”, C.Tanc 
(Rumanio) “Eŭrolingvistiko”, E.Polakova (Slovakio) “Universitata klerigo en pli- 
grandiĝinta Eŭropo” k.a. Same la ĝeneralklerigaj temoj trovis siajn aŭskultantojn. 
Ciu el la partoprenintoj de IF-22 havis varian elekton de prelegoj por sia kleriĝo 
kaj plezuro. Ekzemple, la problemoj de maljuniĝo kaj de pandemio estis diskutitaj 

dum la prelegoj de H.Schicke 
(Germanio), la japan-devenaj 
Jumeiho-terapio kaj -gimnastiko 
sub gvido de B.Schumann (Francio) 
helpis malaperigi muskolan streĉon 
ĉe certaj interesitoj, je sia gitara 
akompano A.Pumpure (Latvio) 
konigis al ĉeestantoj emociajn 
naciajn kantojn. 

Apartan mencion meritas ĉi-foja 
kromprogramo: dum la tuta sema- 
jno pri neŭtrala lingvopolitiko de 
EU kaj aliaj temoj diskutis AlS-anoj, kiuj sub la gvido de prof. d-ro H.Frank kon- 
tribuis al la IF-programo perpluraj eroj. 

Dum IF estis organizitaj dunivelaj E-kursoj por tiuj, kiuj volis perfektigi siajn 
lingvosciojn, jam kutima tablotenisa turniro kaj ankaŭ aparta porinfana kurseto de 
ĵudo-lukto. Infanoj estis prizorgataj en “Ludejo” kaj “Klubejo” paralele al la ĉefa 
programo, tial iliaj gepatroj povis senĝene ĉeesti la IF-programerojn. Legemuloj 
povis plezurigi sin, foliumante kaj aĉetante E-librojn en la libroservo de Flandra E- 
Ligo (Belgio), kiujam de multaj jaroj estas je dispono de IF-anoj. 

Jarfino en la pligrandiĝanta Eŭropo estas kutime tempo de ferioj. Kaj multaj 
partoprenantoj uzis la eblon ripozi promenante tra la urbo kun kompetenta ĉiĉerono 
B.Moon aŭ aŭskulti vesperajn koncertojn preparitajn de la ĉiam ĝojplena kaj artis- 
tema JoMo (Francio), de la tihvinanoj M.Bronŝtejn kaj V.Vlasova, plenumintaj 
lirikajn kaj kortuŝajn kantojn, de la dagestananoj A.Junusov kaj E.Kurbanova kun 
relative ampleksa programo pri Dagestano kun kantoj. La tuttaga ekskurso al la na- 
jbara Luksemburgio celis konatiĝon kun la ĉefurbo, ĝia malnova parto kun la ka- 
zematoj kaj la grandduka palaco, kun la elstara ruĝa ponto kaj multaj viaduktoj. 
Posttagmeze busoj 
veturigis la IF-anojn 
al la vinvilaĝo Shen- 
gen, kiu situas apud la 
limoj de Luksembur- 
gio, Francio kaj Ger- 
manio. Neniu el ven- 
intoj al tiu ĉi historia 
loko preterlasis la 
okazon fotiĝi ĉe la 
monumento, simbo- 
lanta la subskribon de 
la “kontrakto de Sen- 
geno”. 

La Silvestra balo 
ĉiam atendata kun 

malpacienco donis eblon ne nur frandi la altprofesiajn kniraĵojn, sed gustumi la di- 
versspecajn vinojn kaj ĉampanon, aplaŭdi la elegantajn polonez-dancantojn kaj 
mem verve danci, bonvenigante la Novan jaron. 

La tradicia “Knajpo”, sen kiu ne imageblas IF, estis taŭga loko por diversflanka 
pridiskuto de kiu ajn temo ĉe taso da kafo aŭ glaso da biero (laŭ gusto kaj bon- 
trovo). Funkciante de mateno ĝis malfrua nokto la gasteja servo pere de IF-fonduso 
celis ankaŭ subvencii partoprenantojn el reformaj landoj laŭ propono de pasintjaraj 
partoprenintoj. 

La supre priskribitan riĉan programon en la gastama junulardomo helpis efek- 
tivigi la diversnacia kaj diversaĝa teamo de helpemaj geesperantistoj, sed la ĉefa 
kaj fervora ĝia organizanto, daŭre nelacigebla kaj entuziasma HDP (Hanz-Dieter 
Platz) planas jam la vican, 23-an IF-on, en Saarbriicken. Cu ne tentas vin la temo 
“Francio”, kiu elvokas en la imago la mildan klimaton de Lazura marbordo, fabe- 
lajn kastelojn de Luarvalo, aromajn vinojn kaj neripeteblajn gustojn de francaj 
fromaĝoj? Aliĝu ĉe <www.internacia-festivalo.de> kaj regalu vin per IF kaj vojaĝo 
tra la daŭre pligrandiĝanta Eŭropo! 

Tatjana Loskutova (Ivanovo) 

LA 4-A NOVJARA RENKONTIĜO 

La koncerto de Ĵomart kaj Nataŝa kun ilia filino Karina, la mezepoka vespero 
de Christoph kaj Ines Frank kaj en plia vespero - la koncerto de Kim Henriksen 
verŝajne apartenis al la plej memorindaj eventoj de la 4-a Novjara Renkontiĝo de la 
asocio “EsperantoLand”. La aranĝo okazis de la 28-a de decembro 2005 ĝis la 8-a 
de januaro 2006 en Frankfurt ĉe Main, la naskiĝurbo de Goethe, al kies gepatra 
domo kondukis unu el la ekskursoj. 

Partoprenis en la renkontiĝo entute 119 personoj, el kiuj 65 venis el ekster- 
lando; entute reprezentiĝis 12 landoj. Tio certigis agrable internacian etoson por la 
multjaraj Esperanto-parolantoj kaj bonan ĉirkaŭon por kelkaj komencantoj kaj pro- 
gresantoj, kiuj lernis kaj plulernis dum la renkontiĝo; la partoprenantoj povis libere 
elekti la partoprentagojn - ĉu nur komence, tuttempe aŭ nur fine post aliaj 
silvestraj aranĝoj. 

Partoprenis trideko da infanoj inter unu kaj dek kvin jaroj el sep diversaj landoj, 
kiuj povis konstnŭ kastelojn, produkti feltajn ornamaĵojn, partopreni en mezepoka 
festo, pentri figurojn, sekvi lingvokurson aŭ kune amuziĝi laŭplaĉe. 

Dum la NR oni povis aŭskulti prelegojn kaj kursojn pri diversaj temoj; okazis 
interalie amuza prezento de “La postdomo” fare de ties aŭtoro Istvan Ertl, legado 
de poemoj, diskuto pri “Esperanto kaj politiko”, Jogo-kurso, Sudoku-rondo kaj 
korusaj kunvenoj. Ekskursoj krom la menciita gvidis la partoprenantojn al la urbo 
Mainz kaj al la urboparto Hochst. Krome ne povis manki la silvestra festo, dum kiu 
meznokte oni grimpis al la kvina etaĝo de la domo por tie dum unu horo spekti ĉiu- 
flanke la piroteknikaĵojn de la ĉi-kampe vere tre aktivaj frankfurtanoj. 

Bildoj pri la NR troveblas ĉe <http://www.esperantoland.org/noro4_bildoj/>. 

(esper-inform) 




TRIKI ANSTATAŬ DIBOĈI 

La vojaĝo por ni du (mi kaj mia edzo Bertrand) de franc-svisa limo al Xanten 
evidentiĝis sufiĉe longa kaj malfacila. En montaroj, de kie ni komencis nian vo- 

jaĝon aŭte, neĝegis, poste neĝis 
la tutan vojon, kaj nur proksime 
de Germanio la neĝo fariĝis 
pluvo. Anstataŭ la planitaj 100 
kilometrojn hore ni apenaŭ faris 
50, pro tio atingis la IS-ejon nur 
preskaŭ je la 21-a horo. 

La urbo Xanten, kiu gastigis 
ĉi-jare IS-on, estas unu el plej 
malnovaj germanaj urboj, eĉ kun 
restaĵoj de Romia epoko. Gi 
troviĝas tute proksime de Neder- 
lando, kaj eble tiu ĉi fakto iĝis la 
ĉefa kialo, ke ni povis intervidiĝi kaj konatiĝi kun multaj nederlandaj esperantistoj, 
parto el kiuj venis bicikle. 

La temo de tiu ĉi IS estis “Religio, kulturo kaj vivfdozofio en la 21-a jarcento”. 
Kiel partoj de la tema programo estis: prelegoj kaj diskutrondoj pri religiaj kredoj 
de afrikanoj, ligoj inter fdozofio kaj matematiko, kio estas kulturo, spertoj el Ja- 
panio kaj tutmonda etiko, ateismo, veganismo kaj aliaj. Alia parto nomiĝis movada 
programo kaj inkluzivis lingvokursojn, jam konatan seminarion “Flugiloj de mal- 
facila vento”, prezenton de faka sekcio de TEJO - E@I, prelegon pri neŭtralismo 
de UEA kaj montradon de fdmoj kaj fotoj pri pasintaj Esperanto-aranĝoj. 

Por mi estis interese ekscii pri la prepozicio “na”, kiun oni proponas por uzo en 
Esperanto. Gi kvazaŭ anstataŭas akuzativon, se temas pri la propraj nomoj, ekz. 
“Saŝa amas Katja” - ja ne klaras, kiu lciun amas, ĉu? Nu, kaze kun “na” la frazo 
iĝus “Saŝa amas na Katja” - kaj tiam ja klaras ke ĝuste Saŝa amas Katja-n. 

Lasta parto de la programo estis distra. Kaj ĝi kun siaj danckursoj, literaturo, 
kantoj allogis multajn parto- 
prenantojn. Sed la pinto de la 
tuta IS iĝis trikado. La gvi- 
dantino de la kurseto pri tri- 
kado laboris, ŝajnas al mi, 
tutajn diurnojn. Trikis ĉiuj kaj 
ĉie: knabinoj, knaboj, organi- 
zantoj, helpantoj, eĉ prezi- 
danto de unu Esperanto- 
organizo, nokte, tage, en 
gufujo kaj trinkejo. Rezultiĝis 
midte da belaj ekzemploj de 
trikarto. 

La stelo de la nokta programo estis ĉi-jare Gufujo, kiu festis en lasta nokto la 
10-jariĝon de la momento, kiam du germanoj ekigis ĝin dum unu el IS-oj. Krom 17 
specoj de teo kaj diversaj kuketoj vizitantoj povis ĝui la noktan programon de 
Gufujo - organizitajn laŭtlegadojn kaj kantkoncertojn. La Gufujo eĉ venkis en 
spontane organizita konkurso inter Gufujo kaj trinkejo - kiu pli malfrue fermas 
siajn pordojn. Kaj imagu, nur unufoje trinkejo funkciis pli longe kaj havis pli multe 
da vizitantoj, kaj tiu nokto estis la Novjara nokto. Kiel nekutime por IS! Ne estis 
forta muziko kaj dancoj, oni ne aŭdis laŭtajn kriojn de drinkemuloj, ĝenerale ap- 
enaŭ iun ĝenis la trinkejo, kvankam ĝi troviĝis preskaŭ apud la ĉefa enirejo kaj en 
unu el ĉefaj koridoroj, kiun trairis ĉiuj partoprenantoj. Cu la kialo estas manko de 
homoj, kiuj kutimas pasigi noktojn en trinkejo kaj krei specifan etoson tie? 

Krom la menciitaj programeroj okazis, kiel jam kutime por IS, naĝposttagmezo 
kaj tuttaga ekskurso, kiu ĉifoje estis en la sama urbo Xanten, kaj la novula pro- 
gramo. Kiel rimarkis respondeculoj pri la lasta - verŝajne, la novuloj tute malsentis 
la bezonon ke iu helpu al ili orientiĝi tra la aranĝo, ĉar neniu venis al la novula 
programo. 

Aplaŭdojn mi donus al 
organizanto de la vespera 
programo. Bonaj koncertoj 
kaj kantistoj, inter kiuj estis 
Dolchamar kaj JoMo, Amir 
el Esperanto Desperado kaj 
Krio de morto, Kadakar kaj 
ankaŭ ne enuaj Novjara 
koncerto kaj Internacia 
vespero. 

Generale la etoson de 
ĉi-jara IS mi povas nomi 
simple trankvila. Nek bruaj 
amuziĝoj nek skandaloj, al 
kiuj ĉiuj jam alkutimiĝis dum antaŭaj jaroj, nek problemoj ĉe organizantoj. Eĉ la 
ĉefo de la junulargastejo esprimis komplimentojn al partoprenantaro de la Inter- 
nacia seminario! Cu la partoprenantoj kaj la organizantoj jam prepariĝas por la 
sekva, jubilea 50-a IS? Verŝajne, ja la teamo promesas ion grandiozan. Kaj se ili 
studos la erarojn de ĉiuj antaŭaj jaroj, eble, ili sukcesos. 

Grimpi (Valentina Sidorova, Francio) 
(fotoj de Lukasz Korczewski) 

LA DELEGITOJ KREDAS JE LA FINA VENKO DE ESPERANTO! 

rezulto pri enketo pri la fina venko 

En novembro 2005 mi faris etan privatan enketon inter la delegitoj de UEA. 
Starigita estis jena (simpla) demando: Cu vi kredas je la “fina venko” de Esperanto 
(en la tradicia senco)? Oni estis petitaj simple respondi per JES aŭ NE (sen ko- 
mento). Oni rajtis rifuzi la respondon aŭ ne respondi. Konkreta difino de la “fina 

venko” intence ne estis donita, unue ĉar pri la konkreta kaj valida difino eblas 
diskuti, due mi lasis al la respondontoj la liberecon mem imagi al si kion por ili 
signifas la “fina venko” de Eo. Krome mi supozis, ke esperantistoj scias ĝenerale, 
kion signifas tiu esprimo. En la respondoj mi efektive ricevis la impreson, ke la 
plimulto bone sciis kion signifas “fina venko” de Eo (nur kelkaj malmultaj ne 
sciis). Por tamen doni iun difinon: “fina venko” signifas, ke Eo iam estos parolata 
de la homoj en la tuta mondo en formo de dua lingvo por ĉiuj (ĝenerala senco), aŭ 
ekz. ke ĝi estos oficiale enkondukita en la lernejoj, adoptitaj de registaroj kaj inter- 
naciaj organizoj (pli konkreta senco) ktp; vd. ekz. ĉe 
<http://eo.wikipedia.org/wiki/Fina_venko>. La respondintojn mi petis modifi sian 
opinion, kaze ke la de ili donita respondo neniel kongmas kun unu el la difinoj 
troveblaj sur la indikitaj retpaĝoj. Kaj mi invitis ilin komenti la temon. Due, mi in- 
tence rezignis pri komplika (sociologia) enketo por rikolti kiel eble plej multajn re- 
spondojn (dum iuj laŭdis tiun enketon, aliaj riproĉis, ke ĝi estas aŭ tro primitiva aŭ 
banala aŭ superflua). Por atingi mian celon tiu formo de enketo sufiĉis. Trie, mi ga- 
rantiis, ke tiu enketo estas anonima kaj konfidenca. La respondintojn mi ŝatus 
“reuzi” por iu pli “serioza” enketo, kiun oni povus ellabori kun interesitaj fakuloj. 
Mi faris tiun ĉi enketon kaj bezonis la rikoltitan informon en kunteksto kun studo 
pri la internacilingva problemo; la studo aperos en Svisa Enciklopedio Planlingva. 

Pri la rezidtoj mem: la mesaĝon ricevis 750 UEA-delegitoj - 576 viroj kaj 174 
virinoj (kiuj estis hazarde elektitaj de mi el tiuj, kiuj havis retadreson en la Jarlibro 
de UEA) en 70 landoj. Por ne influi tiel aŭ alie la enketon mi principe ne sendis la 
demandon al personaj konatoj (kun kelkaj esceptoj) nek al la delegitoj en Svis- 
lando, kiujn mi konas preskaŭ ĉiujn persone. 

Respondis entute, ene de 2-3 semajnoj, 180 personoj (122 viroj kaj 58 virinoj), 
tio estas 24%. De 570 (76%) ne venis respondo. Inter la 58 virinoj, kiuj reagis, 33 
(56,9%) respondis per jes, 16 (27,6%) per ne al tiu demando, aliaj respondis nek 
nek (aŭ nek jes, nek ne), dubis, ne sciis kiel respondi aŭ rifuzis la respondon. Inter 
la 122 viroj, kiuj reagis, 72 (59%) respondis per jes, 34 (27,9%) respondis per ne, 
aliaj respondis nek nek (aŭ nek jes, nek ne), dubis, ne sciis kiel respondi aŭ rifuzis 
la respondon. Do entute: 105 el 180 (58,3%) respondis per jes, dum 50 (27,8%) 
neis la demandon. 

Konkludojn kaj komenton mi persone dume ne volas fari. Cu tiu enketo estas 
utila, kaj kiuj konsekvencoj el tiu rezulto estas eventuale “tirendaj”, juĝu aliaj. 

Andreas Kuenzli (Svislando) 

Jen estas la plej interesaj respondoj (eble iom reprezentaj por nndtaj aliaj re- 
spondintoj, kiuj ne sendis komenton, aŭ por aliaj kinj tute ne respondis). La re- 
spondoj estas cititaj ĉi tie senŝanĝe. 

- Oni devas, unue, klarigi kion kompreni la vorton venki. Mi pensas ke estas pli 
produktema krei en esperanto, uzi la lingvo ol pridiskuti sian venkeblon. (Su- 
dameriko) 

- Esperanto jam venkis. (orienta Eŭropo) 

- Mi kredas al venko de E-o, sed eble ne “tute fina”. (orienta Eŭropo) 

- Laŭ mi Esperanto jam venkas, ĉar ĝi estas parolata tra la tuta mondo. Necesas 
do pluuzi ĝin. Ni ne esperu pri ia venko fina, kiu laŭ mi, igos Esperanton ne tio, kio 
ĝi estas nun. Konklude mi ne kredas je Fina Venko, ĉar la nuna stato de Esperanto 
estas tute bona. ( Afriko ) 

- Mi kredas, ke finfine venkos Esperanto. ( Ĉinio ) 

- “... mi kredas kaj kredas, neniam laciĝas pri tempoj estontaj pensante. Cent 
homoj ne kredas, mil homoj ne kredas, ... mi kredas kaj kredas konstante ...” For- 
moj, metodoj kaj strategioj povas esti diversaj, sed kiam kaj kiel ni venkos, neniu 
povas respondi kaj eĉ ne aŭguri. Ne eblas aktuale respondi “Jes” aŭ “Ne” , sed 
ankaŭ ne eblas ne kredi. ( orienta Eŭropo) 

- Mi atente legis vian mesaĝon kaj iom miras. Cu vi volas pruvi, ke esper- 
antistoj ne kredasje la “fina venko”? Ne ĉiuj esperantistoj komprenas la samon pri 
tiuj du vortoj: fina venko. Por iuj = ĉiuj homoj parolos esperanton tiam (kiu kredas 
je tio?). Por aliaj: esperanto estos ĉie serioze konsiderata. Ankaŭ dubinde; ĉiu 
opinio ĉiam altiras malajn opiniojn, estas homece! ĝenas min la demando: ĉu jes aŭ 
ne, sen komento. Oni ne povas tiel abmpte respondi sennuance! Kiam estas kon- 
sulto/baloto estas almenaŭ tri respondoj: jes, ne, sin detenas (aŭ ne scias). ( okci - 
denta Eŭropo) 

- Antaŭ duona jaro mi sendis suban mesaĝon al deko da sociologoj esper- 
antistaj. Bedaŭrinde mi ne ricevis eĉ unu reagon. Via enketo vekas mian intereson, 
sed laŭ sociologiesploraj mezuroj ĝi estas primitiva. Kiel estas via faka sperto pri 
enketoj? Cu vi estas interesita pri mia ideo pli science fari esplorojn pri la karak- 
tero de la esperanto movado ? ( okcidenta Eŭropo) 

- Mi ne povas respondi JES nek NE. Por esti sincera, mi devas diri MI NE 
SCIAS. Ciukaze mi ne kredas, ke la “fina venko” okazos dum mi ankoraŭ estas vi- 
vanta (mi jam estas 58-jaraĝa). Eble iam en la estonteco. ( okcidenta Eŭropo) 

- Mi ĉiam kredas en ia ‘venko’ de esperanto, sed ne la fina venko kiel ofte 
prezentita. ( okcidenta Eŭropo) 

- Mia respondo estas NE, sed mi devas aldoni ke via demando estas dusignifa. 
Unue, ĝi povas signifi: “Cu vi kredas ke la fina venko okazos?” Due, ĝi povas sig- 
nifi: “Cu vi kredas ke eventuala fina venko estus beno por la homaro?” 

- Mi ne povas doni al vi la simplan “jes” aŭ “ne” kiun vi petis, ĉar kvankam mi 
agnoskas ke ne okazis “la fina venko” en la tradicia senco, mi ankoraŭ kredas ke ĝi 
iel povus okazi, kaj mi asertas, ke ne-tradicia fina venko jam okazis. 

- Bv pardoni min, ke mi respondas ne laŭ la peto (JES aŭ NE) kaj kun ko- 
mento, sed mi deziras diri, ke la enketo mirigas min: ĉu vere ekzistas homoj, kiuj al 
tiu peto povas respondi per JES aŭ NE? 

- Mi ne kredas al la fina venko en la tradicia senco, sed donas al ĝi eble 5- 
procentan ŝancon en la formo de EU-laborlingvo. Kaj tio signifus finon de la soci- 
kultura flanko de E, kiel ni konas ĝin nun. 

- Kial vi perdas vian (kaj mian!) tempon kun tiaj bagatelaĵoj. 98 % de la loĝan- 
taro (eĉ en Svislando) scias nenion pri la lingva problemo kaj pri Esperanto (aŭ ha- 
vas tute falsan ideon pri ĝi). Uzu vian tempon por informi, konsciigi ĉirkaŭ vi, en 
via vilaĝo, urbo aŭ regiono, montru la pluson, kiun Esperanto alportis en via vivo. 

Instigu kursojn en Universitatoj, multobligu viajn eksterlandajn kontaktojn pere de 
Esperanto. Riĉigu la Esperantan kulturon. Provizu la gazetaron per artikoloj, kie vi 
montros faktojn, kiuj interesos la legantojn. Agu por la akcepto de Esperanto en la 
Svisaj kaj Eŭropaj ekzamenoj. Tiu esprimo “Fina venko” havas ian militistan 
“odoron”, des pli, la vorto “kredi” donas al ĝi ion religian, kiu absolute ne taŭgas! 
Por mi tio absolute ne gravas. Kiel diras Claude Piron, jam hodiaŭ, Esperanto 
donas al mi multe da ĝojo kaj plezuro... ( okcidenta Eŭropo) 

- Via demando ne estas metita saĝe, ĉar venko de esperantistoj okazos ankaŭ 
en la kazo, se venkos facila, do artefarita neŭtrala lingvo internacia, kiu ne estos 
Esperanto, aŭ estos iel reformita Esperanto. Kion vi opiniis per la noto “tradicia 
senco”, mi ne scias. Rezulto de mia komento: A1 via demando mi ne respondas! Se 
vi estus uzinta anstataŭ “Esperanto” esprimon “artefarita neŭtrala internacia 
lingvo”, mi respondus jes, en futuro ĝi venkos. ( orienta Eŭropo) 

- La debato pri la FV jam havas pli ol jarcenton da historio, kaj estas interese 
ke por multaj (i.a. mi mem) tio signifas ke ĉiu estu informita pri E-o kaj ties valoro, 
kaj li/ŝi havu la liberon eklerni ĝin aŭ ne. Do ke E-o estu plenrajta kaj efika komu- 
nikalternativo. ( Sudameriko ) 

- Mi opinias ke Esperanto similas por la lingvoj al dekeca sistemo por la 
matematikoj. Do, iam, Esperanto rolos la rolon pro kiu ĝi estis kreita. Sed kiam? 
Certe ne dum mia vivo bedaŭrinde. La sola kondiĉo por ke tia “fina venko” fias- 
kus, estus ke alia genio kreus pli bonan lingvan aferon ol Zamenhof, ĉu? ( okci- 
denta Eŭropo) 

- Mi ne kredas je tiu demando! Ne, mi ne kredas je la “fina venko” - mi la- 
boras por almenaŭ “laŭeble maksimuma venko”... ( Sudameriko ) 

- Estas absurde postuli respondon “per jes aŭ ne (sen komento)”. Nur vakcer- 
bulo entreprenus tian “enketon”, kiu havus nenian ajn statistikan aŭ sciencan vali- 
don. ( okcidenta Eŭropo) 

- Estus interese unue diskuti pri “kiam, kial, kiel, en kiuj kampoj unue”. ( okci- 
denta Eŭropo) 

- Mi okupiĝas per Esperanto 53 jarojn en multaj funkcioj. Cu Vi opinias, se mi 
ne kredus je “fina venko”, ke mi tiel longe restus fidela al Esperanto? Tamen mi 
scias, ke mi jam ne vivos, kiam Esperanto venkos. ( orienta Eŭropo) 

- Mi deziras diri “jes”, sed eĉ se ne okazos, la provo valoras. ( Usono) 

- Mia respondo estas NE, mi kredas je utila funkcio de esperanto por komuni- 
kado tra mondo sed ĝi ne povas venki pro ekonomiaj interesoj de ĉiuj unuopaj lan- 
doj en la mondo (tiel mi substrekas ke laŭ mi ne temas nur pri ekonomie fortaj lan- 
doj). (orienta Eŭropo) 

- Cu vi kredas ke la homaro iam vivos en paco kaj justeco, do ke neniu vivos 
en malriĉeco? Laŭ mi tio estas demando en la sama senco de via demando. Mi 
inklinas al “NE” sed tio ne signifas ke oni rezignu al klopodoj en la bona direkto. 
(okcidenta Eŭropo) 

- Nu, same estus, se vi postulus respondi per jes aŭ ne al la demando: “Cu vi ankoraŭ 
batas vian edzinon?” Do tial mi elektas komenti kaj ne respondi. ( orienta Eŭropo) 

Post dumonata esplorado en kelkaj urboj en la konkurso de urboj-kandidatoj 
por okazigo de la festivalo EoLA en 2006 venkis Jelec. Tie oni sukcesis trovi eko- 
nomie pli akcepteblan festivalejon. La konkludan decidon pri tio akceptis la 
Estraro de REU, al kiu sian parton de respondeco provizore transdonis la reformi- 
ĝanta REJM. EoLA-18 en Jelec estas planata por la komenco de majo 2006. La 
festivalo denove pasos memstare, sed ne kunigite kun REK. La kongreson en 2006 
REU decidis entute ne okazigi kaj la Konferencon de REU enigi en la programon 
de Rusiaj Esperanto-Tagoj (RET-06), kiu plej verŝajne okazos apud Volgograd. 

(esperanto-rus-informoj) 

JAM LA TRIA UEA-PERANTO EN RUSIO 

A1 du jamaj UEA-kotizperantoj en Rusio aldoniĝis la tria: Viktor Kudrjavcev, 
Jekaterinburg. Ekde nun ankaŭ pere de li eblos oficiale sendi al UEA kotizojn kaj 
aliajn pagojn. Ke en unu lando estas du perantoj, estas sufiĉe ordinara afero por 
UEA, foje tiel estas eĉ en relative malgrandaj landoj. Sed tri en la sama lando - tio 
estas specife msia rekordo. 

La adresoj de UEA-perantoj en Rusio estas (laŭ la ttt-ejo de UEA 
<http://www.uea.org/alighoj/perantoj.html>): 

S-ro Miĥail Ĉertilov, p/k 21, 143006 Moskva-Odincovo-6; poŝa tel.: +7-916- 
2019437; rete <mikaelo@km.ru>. 

S-ino Halina Gorecka, p/k 1205, 236039 Kaliningrad; h. tel.: +7-4012- 
656033; rete <sezonoj@gazinter.net>. 

S-ro Viktor Kudrjavcev, p/k 132, 620041 Jekaterinburg; rete <komen- 
canto@r66.ru>. 

(esperanto-rus-informoj) 

DELEGITIĜO NUN EBLAS ANKAŬ RETE 

La Delegita Reto estas unu el la plej famaj kaj tradici-riĉaj servoj de UEA. En 
Jarlibro 2005 troviĝas la adresoj de 1784 delegitoj. lntertempe la nombro kreskis 
kaj meze de januaro estis registritaj precize 1800 delegitoj. Aktualajn informojn pri 
la delegitaro oni trovas en la reta Jarlibro ĉe <http://reto.uea.org/>, kiun UEA lan- 
ĉis en aprilo 2005. Individuaj membroj de UEA povas registriĝi kiel ĝiaj uzantoj ĉe 
tiu sama adreso, elektante unue siajn salutvorton kaj pasvorton. En la reta Jarlibro 
eblas facile serĉi delegitojn tra la tuta mondo kaj Fakdelegitojn laŭ iliaj fakoj. Oni 
trovas iliajn poŝtajn adresojn, kaj al tiuj delegitoj, kiuj havas retadreson, oni povas 
rekte sendi retmesaĝon, sen vidi la retadreson de la ricevanto. 

Ĉu ankaŭ vi mem volas fariĝi delegito de UEA, se vi ne jam estas? Uzantoj de 

la reta Jarlibro povas nun fari tion rete, 
plenigante retan respondilon en ĝia sub- 
menuo “Delegita Reto”. La respondilo 
iros aŭtomate al la Cefdelegito, se tiu 
ekzistas en la koncerna lando, kaj al la 
Centra Oficejo. Post aprobo fare de la 
Cefdelegito kaj la Generala Direktoro de 
UEA, informoj pri la novaj delegitoj estos 
konsulteblaj en la reta Jarlibro, dum an- 
taŭe la delegitecoj povis efektive ekfunkcii nur post apero de la presita Jarlibro. 

Tiuj, kiuj ne registriĝis kiel uzantoj de la reta Jarlibro sed tamen volus fariĝi 
delegitoj, povas elŝuti paperan respondilon ĉe <http://uea.org/agadoj/dr.html> kaj 
post ĝia plenigo sendi ĝin al sia Cefdelegito aŭ, se tiu en la lando mankas, al la 
Centra Oficejo. Krome, Cefdelegitoj kaj la CO volonte sendas presitan respondilon 
al ĉiuj interesitoj. 

(Gazetaraj Komunikoj de UEA) 

BONAJ NOVAĴOJ EL CO 

La statistiko de la 31-a de decembro montras, ke en tiu tago UEA havis 6083 
individuajn membrojn, kio superas per 227 la definitivan nombron (5856) en la an- 
taŭa jaro. En la aprila numero de “Esperanto” aperos laŭlanda membrostatistiko. 
Gis tiam ankoraŭ venos iom da malfmaj kotizpagoj por 2005, tiel ke la definitiva 
nombro verŝajne estos ĉ. 6100 kaj la kresko - ĉ. 250. Ankaŭ la aligitaj membroj 
plimultiĝis en 2005. Estis 12253 aligitaj membroj, kio signifas kreskon je 105 
kompare kun 2004, kiam ili nombris 12148. Depende de la fina nombro de indi- 
viduaj membroj, la suma membronombro de UEA en 2005 estas ĉ. 18350. En 2004 
ĝi estis 18004. En 2005 la membraro de UEA kreskis por tria sinsekva jaro. Es- 
pereble la kresko plu daŭros. Almenaŭ la komenco estas esperiga, ĉar ĝis la fino de 
2005 CO registris jam 1980 individuajn membrojn por 2006. Fine de 2004 tiu 
nombro por 2005 estis 1768, tiel ke jam ĉe la starto ni avancas je 212 membroj 
kompare kun la antaŭa jaro. Iom fidindajn prognozojn pri membrara evoluo eblos 
tamen fari plej frue en marto-aprilo. 

(komitato-de-uea) 

UEA ĈE EŬROPA LINGVA KONSILIO 

La 20-an de januaro okazis en Bruselo la 7-a eksterordinara ĝenerala asembleo 
de Eŭropa Lingva Konsilio (ELK), en kiu nome de UEA aktive partoprenis Wim 
Jansen, docento pri interlingvistiko kaj Esperanto en la Universitato de Amster- 
damo. Antaŭ nelonge li estis elektita kiel konstanta reprezentanto de UEA ĉe ELK. 

Eŭropa Lingva Konsilio estas sendependa asocio, kiu celas plibonigi la konon 
de lingvoj kaj kulturoj en Eŭropa Unio kaj pli vaste. En ĝi membras institucioj de 
supera edukado kaj asocioj kun specifa intereso pri lingvoj. UEA estas kunfondinto 
de ELK, en kies unua konferenco en 1997 en Lille, Francio, ĝin reprezentis Hans 
Erasmus. En postaj konferencoj UEA estis reprezentata de prof. Jouko Lindstedt 


Oni povas aliĝi al REU rete, per reta 
aliĝilo. Por uzi ĝin eniru parton “Pri la 
Unio” en la ttt-ejo de REU kaj klaku 
la ligilon “reta aliĝilo”. La rekta 
adreso por veni al la aliĝilo estas 
<http://www.reu.ra/pri/aligho.php>. 
Estas uzeblaj E-lingva kaj raslingva 
versioj. (esperanto-rus-informoj) 

kaj d-ro Detlev Blanke. Partoprenante en la Konsilio UEA klopodas inkluzivigi 
almenaŭ kunkonsideron de Esperanto kiel unu el eblaj kaj studindaj solvoj por la 
multfaceta internacia komunikproblemo. Aparte valoraj estas la personaj kontaktoj 
kun lingvistoj kaj lingvopolitikaj fakuloj, kiujn tiu forumo ebligas. 

La plej interesaj temoj en la Brusela asembleo, kiuj meritas pluan konsideron 
kaj partoprenon de UEA, estis ENLU (Eŭropa Reto por Antaŭenigo de Lingvoler- 
nado de Universitataj Studentoj), konsulto-dokumento pri antaŭenigo de lingvoler- 
nado kaj lingva diverseco, kaj la projekto DYLAN pri lingva dinamiko kaj regado 
de diverseco. Por pli efike kontribui al ilia prilaborado kaj por ĝenerale plifirmigi 
sian rolon en ELK, UEA intencas partopreni en ĉiuj asembleoj de ELK pere de 
konstanta reprezentanto. Kiel konkludis Wim Jansen en sia raporto por UEA, 
“ELK moviĝas precize en tiu kampo, en kiu ni serĉas enireblon kaj rekonon”. 

(Gazetaraj Komunikoj de UEA) 

NOVA AFRIKA KOMISIONO ELEKTITA 

La multjara aktivulo Jean Codjo el Benino, kiu nun loĝas en Kanado, gvidas la 
novan Komisionon de UEA pri Afrika Agado. La aliaj membroj de la Afrika Ko- 
misiono, kiel ĝi kutime estas nomata en la ĉiutaga uzo, kaj iliaj specialaj la- 
borkampoj estas Antoine Kouablan Kouassi (Eburbordo; eksteraj rilatoj), Emile 
Malanda (DR Kongo; rilatoj kun afrikaj asocioj kaj gmpoj), Francois Hounsounou 
(Benino; Afrika Oficejo, TEJO, ILEI), Jeremie Sabiyumva (Burundio; informado 
al ne-esperantistoj) kaj Moliere Ngangu (DR Kongo; turismo en Afriko). 

La antaŭa Komisiono havis 12 anojn, sed por efika komisiona laboro tia kvanto 
montriĝis malpraktika, pro kio la Estraro revenigis la grandecon al tiu de la aliaj 
regionaj komisionoj de UEA. La Komisiono starigos pli grandan konsilan organon, 
Afrikan Konsilantaron, kiu konsistos el reprezentantoj de unuopaj afrikaj landaj 
asocioj kaj movadoj. Fine de decembro 2005 ĉesis validi la kontrakto de UEA kun 
Instituto Zamenhof pri funkciigo de la Afrika Oficejo en Lomeo, Togolando, ĉar 
tiu ĉi ne konsentis pri precizigoj en la kontrakto, kiuj celis pli bone konformigi ĝin 
al la Statuto de UEA. Nova sidejo de la Afrika Oficejo estas nun starigata en la 
apuda lando Benino, kaj UEA baldaŭ informos pri ĝia nova stabo. La sola oficeja 
retadreso estas <afrika.oficejo@uea.org>. 

(Gazetaraj Komunikoj de UEA) 

JAM PLI OL 1300 REGISTRITAJ POR FLORENCO 

Gis la 27-a de januaro la 91-a UK en Florenco nombris jam 1305 registritajn 
aliĝintojn el 51 landoj. Se la aliĝado en la dua kaj tria kotizperiodoj sekvos la 
saman ritmon kiel en antaŭaj jaroj, en Florenco kunvenos la tria sinsekva Univer- 
sala Kongreso, post Pekino kaj Vilno, kun pli ol 2000 aliĝintoj. 

Ekde la komenco de la aliĝado la kongreslando Italio kaj la najbara Francio ri- 
valas pri la unua loko de la statistiko. Gis decembro Italio tenis Francion malantaŭ 
si, sed en januaro la ordo almenaŭ portempe ŝanĝiĝis. Ce la pinto staras nun Fran- 
cio kun 215 aliĝoj, dum Italio reprezentiĝas per 183 aliĝoj. Pliaj landoj super 100 
estas Germanio kaj Japanio (respektive 127 kaj 117 aliĝoj). Poste sekvas Pollando 

(54), Belgio (47), Brazilo (43), Svedio (34), Danio kaj Nederlando (po 32), Britio 
(31), Ceĥio kaj Rusio (po 28), Svislando kaj Usono (po 27) kaj Kroatio (26). 

(Gazetaraj Komunikoj de UEA) 

NOVAJ REU-ALIĜOJ POR 2006 

NOVA DUMVIVA MEMBRO 

Tjuljahov Spartak (Jakutio) 

ALIĈINTAJ KOLEKTIVOJ 

Moskva EK MASI (+19 membroj): Cobb Steve, Ĉajka Oleg, Gamaleja Anna, 
Gonĉarova Svetlana, Graĵdanova Oksana, Hlobistov Georgij, Ĥohljuŝkina Var- 
vara, Isajeva Oljga, Izjumenko Oleg, Jitĉenko Maksim, Paukova Anna, Prilepskaja 
Ksenija, Semjonova Natalja, Sigaĉov Aleksandr, Stondina Anna, Svedov Kirill, 
Talancev Aleksej, Talanceva Oljga, Voronova Nadeĵda 

Volgograda E-klubo “Espero” (7 membroj): Bikova Ljudmila, Dumler Vera, 
Guriljova Dina, Spicina Valentina, Saligina, Taldikina, Vtorova Tatjana 

INDIVIDUAJ MEMBROJ 

Alikin Viktor (Permj), Belenjuk Galina (Soĉi), Bespalov Vladimir (Soĉi), Blinov 
Aleksandr (Ĉeboksari), Ĉuprakova Nina (Moskvo), Demĉenko Jevgenij (Brjansk), 
Djomuŝkina Nina (Leningrada reg.), Edelŝtejn Vladimir (Moskvo), Gadirovci Dil- 
jara (Toboljsk), Garibjan Sergej (Soĉi), Grankina Nadeĵda (Soĉi), Grankina 
Polina (Soĉi), Griŝin Maksim (Moskvo), Ivaniŝĉenko Darja (Jelec), Ivanov Vja- 
ĉeslav (Sankt-Peterburg), Jahina Alla (Krasnojarsk), Kirienko Andrej (Gomelj), 
Kondratjev Boris (Sankt-Peterburg), Kroter Stanislav (Sverdlovska reg.), Liskov 
Andrej (Moskvo), Makarenko Valerij (Tverj), Masjukas Aleksandras (Murmansk), 
Melnikov Aleksandr (Rostov-na-Donu), Milner Aleksandr (Moskvo), Odincov Alek- 
sej (Permj), Olejnikova Natalja (Soĉi), Opletajev Vladimir (Surgut), Osincev Alek- 
sandr (Jekaterinburg), Poliŝĉuk Irina (Soĉi), Poliŝĉuk Valentina (Soĉi), Sapoĵnikov 
Oleg (Kirov), Smetanina Svetlana (Moskvo), Soniĉeva Larisa (Soĉi), Strelec Sergej 
(Ĉeljabinsk), Surnakin Anatolij (Moskvo), Sĉerbatih Irina (Jelec), Serov-Ignatjev 
Ivan (Sankt-Peterburg), Sevĉenko Aleksandr (Moskvo), Tarhan Ermita (Moskvo), 
Vasilenko Lidija (Moskvo), Vasiljev Viktor (Vladimir) 

I AMILIAJ MEMBROJ 

Ivaniŝĉenko Vsevolod (Jelec), Ŝĉerbatiĥ Jevgenij (Jelec), Vasiljeva Natalja 
(Vladimir) 


Ĉe la adreso <http://reu.ru/dok/index.php? dok=membrolisto> ĉiam eblas vidi ak- 
tualan liston de la membroj. 

KOTIZOJ DE REU POR 2006 

Individua kotizo - 80 rubloj (por ekstermsiaj loĝantoj - 8 eŭroj), inkluzivas la 
membrokarton, Jarlibron kaj/aŭ Manlibron de REU, REU-bultenon kaj aliajn 
informojn de REU, voĉdonrajton en REU-Konferenco, rabatojn ĉe uzo de 
REU-servoj kaj en E-aranĝoj. 

Dumviva kotizo - 2000 mb. (por ekstermsiaj loĝantoj - 200 eŭroj) - ĉio la sama 
dum la tuta vivo. 

Familia kotizo - 30 rub. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj). 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Kolektiva kotizo - 30 mb. por ĉiu aligita membro (la aliĝintaj kolektivoj pagas 
minimume por 5 aligitaj membroj), inkluzivas po 1 ekzemplero de REGo kaj 
Jarlibro de REU por ĉiu komenciĝinta deko de la aligitaj membroj, aliajn in- 
formojn de REU por la kolektivo; la membrokartojn, voĉdonrajtojn en REU- 
Konferenco, rabatojn ĉe uzo de REU-servoj kaj en E-aranĝoj por la aligitaj 
membroj. 

Aliĝkotizo - 160 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 120 rub. (ekster Rusio - 15 eŭroj), por ĉiuj membroj, 
escepte de la aligitaj kaj familiaj. La dumvivaj membroj, kiuj pagis sian kotizon 
en 2001-2003, plu ricevados REGon sen aldona pago. 

Membroj de REU aŭtomate iĝas aligitaj membroj de Universala Esperanto-Asocio. 

Aliĝilon, rublajn kotizojn kaj rabatitajn REGo-abonpagojn (poŝtmandate) sendu al: 

4epTHJiOBy MnxaHJiy KoHCTaHTHHOBHHy, a/H 21, Oahhiiobo- 6, 143006 Moc- 

KOBCKan oo.iacu,. La eŭraj kotizoj kaj rabatitaj REGo-abonoj pagendas al la kon- 

to reua-p ĉe UEA. (Pri pliaj pagmanieroj informiĝu ĉe Mikaelo Certilov rete <ka- 

sisto@reu.ru>, telefone +7-916-2019437 aŭ poŝte laŭ la supre indikita adreso.) 


Tre riĉa usonano festis sian 95-jaran datrevenon. Li invitis al sia hejmo siajn 3 
plej proksimajn amikojn: katolikon, protestanton kaj judon. Ceestis ankaŭ lia 
advokato. Li anoncis al ili jene: “Mi deziras heredigi al vi po 100 milionoj da 
dolaroj. Sed mi havas unu kondiĉon: dum mia enterigo ĉiu el vi devos meti en 
mian ĉerkon 100 mil dolarojn. Tio estos pmvo, atesto, kiu montros ke vi fidas 
min.” Post kelkaj monatoj li forpasis. Ce la tombo, sub la strikta kontrolo de la 
advokato, la katolika amiko enĉerkigis 100 mil dolarojn kontante. Same faris 
la protestanto. Tiam venis la judo, elprenis de la ĉerko la 200 mil dolarojn kaj 
enmetis anstataŭe ĉekon je la sumo de 300 mil dolaroj. 

(juda anekdoto de Josef Shemer) 

SARAJEVO INVITAS... 

Vi certe jam scias, ke la 62-a IJK okazos inter la 6-a kaj la 13-a de aŭgusto 
2006 en Sarajevo, Bosnio-Hercegovino. Loka Kongresa Komitato elkore invitas 
junajn rusiajn esperantistojn partopreni tiun ĉi eventon. Espereble multaj membroj 
de la rusia movado, ne nur gejunuloj, bonuzos la ŝancon viziti Sarajevon kaj sam- 
tempe partopreni IJK-n. Jen nova eblo ĝui eksterordinaran kongresan etoson kaj 
profundigi bonajn rilatojn inter niaj movadoj. La 
kunvivado de diversaj popoloj, religioj kaj kid- 
turoj havas jam plurjarcentan tradicion en Sara- 
jevo. Eĉ la temraj okazaĵoj dum lastaj dekjaroj 
ne malharmoniigis la urbon. En la nuntempa 
malfermiĝo kaj akceptado de tutmondaj normoj, 
pro sukcesa konservado de siaj kutimoj kaj la 
tradicia kunvivado de malsamaj religioj, kulturoj 
kaj etnoj, Sarajevo ŝajne estas la plej bona loko por diskuto pri la nuntempeco, la 
tutmondiĝo kaj la konservado de tradicioj, multkultureco kaj toleremo. Grandaj 
olimpikaj montoj, fonto de la rivero Bosno, neolitika trovejo Butmir, riĉa nokta, 
kultura kaj arta vivo, bonega gastronomia oferto - ĉio troveblas nur duonhoron for 
de la kongresejo. Por precizaj informoj pri la aliĝreguloj kaj la kongrespreparoj, 
bonvolu viziti nian retpaĝaron <www.esperanto.ba>. Bonvenon en Sarajevo! 

Vildana Delaliĉ, la Prezidantino de Loka Kongresa Komitato 

LA 4-A BALTA ESPERANTO-FORUMO 

Balta Esperanto-Fommo (BEF) estas renkontiĝo de esperantistoj el la landoj 
ĉirkaŭ la Balta Maro. Gin iniciatis la internacia revuo “La Ondo de Esperanto” kiel 
kultur-klerigan fommon. La unua Balta Esperanto-Fommo okazis en julio 2002 en 
Kaliningrad; en 2003 sekvis la dua Fommo en 01sztyn (Pollando), kaj la trian en 
2004 akceptis Birŝtonas (Litovio). En 2005 BEF ne okazis pro la 90-a UK en 
Vilno, en kiu partoprenis preskaŭ ĉiuj aktivuloj el la (apud)Balta regiono. La kvara 
Balta Fommo okazos 22-27-an de julio 2006 en Bjalistoko - la naskiĝurbo de Lu- 
doviko Zamenhof. Gin kunorganizos Bjalistoka Esperanto-Societo (BES) kaj “La 
Ondo de Esperanto” helpe de Fondaĵo Ludoviko Zamenhof. 

La cefa temo de la kvara Fornmo estas “Zamenhof kaj la nuntempo”. En la 
programo estas antaŭvidataj: gazetara Konferenco, Solena inaŭguro kun salutpa- 
roloj, festprelego pri Zamenhof, prezento de la gastiganta regiono, Interkona ves- 
pero, piedekskurso en la urbo, laborprogramo, diservo en Esperanto, Podlahia ves- 
pero, tuttaga ekskurso, internacia konferenco “Zamenhof kaj la nuntempo”, arta 
programo. La laborprogramo enhavos internacian konferencon pri Zamenhof, 
seminariojn pri apartaj temoj, diversajn prelegojn, prezentadon de novaj libroj kaj 


La TEJO-estraro anoncis, ke la 
63-a Internacia Junulara Kon- 
greso en 2007 okazos en Ha- 
noi, Vjetnamio de la 27.07 ĝis 
la 03.08.07. Pliaj informoj ap- 
eros dum la sekvaj monatoj. 

de “La Ondo de Esperanto”, serion de programeroj “Duonhoro kun...”, kvizon pri 
Zamenhof k.a. “Sezonoj” planas eldoni kaj prezenti en Bjalistoko libron kun socie 
gravaj tekstoj de Zamenhof. 

Pri la programo bonvolu korespondi kun “La Ondo de Esperanto” - poŝte: 
236039 Kaliningrad, p/k 1205; rete <sezonoj@gazinter.net>; telefone: +7-4012- 
656033. Pri la aliĝado kaj aliaj lokaj aferoj (ekskursoj, loĝado, invitiloj) bonvolu 
korespondi kun la prezidanto de BES Elzbieta Karczewska - poŝte: ul. Waszyng- 
tona 14 B m 119, PL 15-269 Bialystok, Pollando; rete 
<elakarczewska@interia.pl>, <esperanto.bialystok@interia.pl>. La Fomrno oka- 
zos, se antaŭ 01.05.2006 aliĝos almenaŭ 40 personoj. Aldonajn informojn legu ĉe: 
<http://www.esperanto.org/Ondo/Ind-ondo.htm>. 

Bonvenon al la urbo de Zamenhof! 

(esperanto-rus-informoj) 

FESTO EN 2006 

“Festo”, la renkontiĝo de la fama asocio JEFO (Junularo Esperantumas en 
Francio), okazos en la esperantista “Kastelo Grezijono” de la 20-a ĝis la 27-a de 
aŭgusto 2006. La Kultura Domo de Esperanto “Kastelo Grezijono” troviĝas 100 
kilometrojn sude de Parizo kaj estas facile atingebla. 

Ci-foje la organizantoj kunlaboros kun “Eurokka” por krei pli agrablan muzik- 
programon. La fama muzikgmpo “Kore” ludos por ni! Koncertos ankaŭ aliaj gru- 
poj: la rokbando “Nigra Flago”, la repgmpo “Pafklik”, la ĵazgmpo “Melono”... 
Krom la koncertoj en la programo estos: teatraĵo, nokto de la Esperanta kino, 
prelegoj ktp. La asocio “Libereco por lingvo” havos surlokan renkontiĝon kaj pro- 
ponos programerojn. 

La partoprenkosto por rusianoj estas de 30 ĝis 100 eŭroj (depende de la aĝo kaj 
aliĝperiodo), por la manĝoj aldonendas 60 eŭroj. Eblas aliĝi ĉe la adreso 
<http://festo.esperanto-jeunes.org>. Por ricevi ĝeneralajn informojn uzu 
<cyrille@esperanto-jeunes.org> kaj +33-677281325; por proponi programerojn kaj 
ricevi rabatojn - <aleks@esperanto-jeunes.org> (dumtaga programo) kaj <me- 
laine.desnos@laposte.net> (dumnokta programo). 

(esperanto-l) 

LA PLEJ AMASA E-GRUPO ĈE YAHOO 

Antaŭ iom da tempo la instma retlisto por ruslingvanoj <esperanto- 
kurso@yahoogroups.com> iĝis la plej amasa E-a retgmpo ĉe Yahoogroups - inter 
preskaŭ 400 aliaj grnpoj. Nun en ĝi estas 965 abonantoj: lernantoj kaj instruistoj. 

La modelo de instmado en la gmpo estas sekva (tiun modelon unue aplikis en 
sia listo, nun jam ne ekzistanta, “esper-instru” Nikolao Griŝin): ĉiu novaliĝanto 
ricevas la tutan lernolibron de B.G.Kolker kaj devas sendi la plenumitajn ekzercojn 
al la listo. Tiun sendaĵon ricevas ĉiuj abonantoj de la listo. Same en la liston estas 
sendata la ekzerco korektita de iu el la instmistoj (tiu, kiu estas iomete pli libera en 
tiu momento). Kaj ankaŭ tion ricevas ĉiuj. 

Rezulte oni havas siaspecan gmpan senton en la listo - kvazaŭ tio estus ordi- 

nara ĉeesta kurso. Kaj la formulo “Esperanto + grupo” kreas el novuloj esper- 
antistojn. Ekzistas jam dekoj da aktivuloj, kiuj aperis - almenaŭ en la reta Esperan- 
tujo - dank’ al la listo. 

Dum lastaj monatoj inter la plej aktivaj instruistoj en la listo oni povas noti 
Aleksandr Osokin (Sankt-Peterburg), Anna kaj Mati Pentus (Moskvo), Maksim 
Griŝin (Moskvo), Valentin Melnikov (Moskvo), “Galaxy Dweller” (Sankt- 
Peterburg), Vladimir Koĉetkov (Kovrov). Kelkaj el ili mem lernis la lingvon en la 
kurso. 

Anclrej Grigorjevskij (Ĉuvaŝio) 

EKFUNKCIIS E-VERSIO DE VIRTUALA MUZEO 

La 10-an de januaro en Portugalio estis oficiale inaŭgurita la E-versio de Virtu- 
ala Muzeo de Bildodesegnoj. La “unuan viziton” al la E-a versio de la Muzeo faris 
la portugala ministro pri fmancoj. E-o iĝis la tria versio post la portugala kaj la 
angla. La adreso de la Muzeo estas <www.cartoonvirtualmuseum.org>. 

(landa agado) 

POVILAS JEGOROVAS, LA ESPERANTISTO DE LA JARO 2005 

Internacia sendependa magazino “La Ondo de Esperanto” (Kaliningrad) ini- 
ciatis en 1998 ĉiujaran proklamon de la Esperantisto de la Jaro. A1 la projekto 
aliĝis reprezentantoj de diversaj tendencoj en la Esperanto-komunumo kaj sende- 
pendaj kompetentuloj. 

Kiel la unua laŭreato en 1998 estis elektita William Auld. En 1999 lin sekvis 
Kep Enderby. En 2000 estis distingitaj tri personoj: Hans Bakker, Mauro La Torre 
kaj Jouko Lindstedt. En 2001 laŭreatiĝis Osmo Buller, kaj en 2002 - Michel Duc 

Goninaz. En 2003 elektita estis Dafydd 
ap Fergus. Kiel la esperantisto de la jaro 
2004 estis elektita profesoro Helmar 
Frank. 

Ci-jare la kandidatigantoj proponis 18 
personojn, al kiuj la elektantoj povis doni 
siajn voĉojn. Rezulte la plej multajn vo- 
ĉojn (10) ricevis kaj estas proklamita la 
Esperantisto de la Jaro 2005 Povilas Je- 
gorovas, advokato el Kaunas, prezidanto 
de Litova Esperanto-Asocio. 

La internacia komisiono elektis s-ron 
Povilas Jegorovas la Esperantisto de la 
Jaro 2005 pro la bonega preparado kaj 
sukcesa realigo de la 90-a Universala 
Kongreso de Esperanto kaj de la 4a Ni- 
tobe-Simpozio en Vilno; pro la ekzem- 
plodonaj rilatoj kun litoviaj aŭtoritatoj, 
intelektuloj kaj amaskomunikiloj, danke 

al kiuj Esperanto progresas en Litovio; pro la kunordigo de eldonado de gravaj li- 
broj pri Esperanto en la litova lingvo. 

La solena proklamo okazis la 17-an de decembro en Kaunas, en la tradicia 
Zamenhofa Tago kun ĉeesto de pluraj esperantistoj kaj ĵurnalistoj (kvin televidoj 
sendis siaj raportistojn), kiuj ĝoje kuntostis je la sano de la Esperantisto de la Jaro 
2005. Kazys Starkevicius, membro de la litovia parlamento, atentigis pri la graveco 
de la agado de la Litova Esperanto-Asocio. Halina Gorecka, kiu donis al Jegorovas 
la diplomon, emfazis, ke unuafoje la honoran titolon ricevis orient-eŭropano kaj ke 
neniam pli frue estis distingita prezidanto de la landa asocio kaj kongres- 
organizanto. Respondante al la gratuloj, la laŭreato klarigis, ke li akceptas la hono- 
ran titolon kiel rekonon de la tuta landa movado en Litovio. 

Halina Gorecka (Kaliningrad) 

LA KONFERENCO DE ILEI 

La 39-a ILEI-Konferenco okazos de la 25-a ĝis la 29-a de julio 2006 en Parma 
(Italio). Gia temo estos: “Lingvaj rajtoj, lingvolernado kaj edukado por ĉiuj”, tre 
bele komplementa kun la kongresa temo de UK. Pri la Konferenco vi povas vidi 
detalajn informojn ĉe <http://www.ukflorenco2006.it/unikodo/til_ar/ilei>, kie oni 
informas pri ĝiaj ĉefaj trajtoj: kolegeca etoso en intima rondo, plibonigo de instru- 
kapabloj de la partoprenantoj, moderkosta loĝado kaj varia programo, agrablaj 
vesperoj kaj tuttaga ekskurso survoje al UK. 

(Informitale) 

SUKCESA E-KURSO EN JEKATERINBURG 

La 15-an de decembro, ekzakte en Zamenhof-tago, 6 novuloj finis la elementan 
kurson de Esperanto. La kurso estis lanĉita ĉe la Pedagogia Univestitato de urbo 
Jekaterinburg, kaj ĝin gvidis sŭidento de la tria jaro de fremdlingva fako Aleksandr 
Osincev. Ciuj kursfinintoj ricevis la atestojn pri la fino de la kurso en solena cere- 
monio dum Zamenhof-festo, okazinta en Domo de Paco kaj Amikeco la 18-an de 
decembro. La novuloj prezentis kelkajn koncertajn programerojn kun spritaj humu- 
raj teatraĵetoj, violonludo kaj kantado. 

La ĉeestantoj varme akceptis la junan generacion kaj plezure bonvenigis la 
novulojn en sian rondon. Estas tre ĝojiga la fakto, ke ĉiuj kursfinintoj decidis plu 
lerni la lingvon en daŭriga kurso, kiun planas okazigi A.Osincev ĉe la Universitato 
post la vintraj ferioj. La universitata estraro favore rilatas al iniciatoj de A.Osincev 
pri Esperanto. 

Raja kaj Viktor Kudrjavcev (Jekaterinburg) 

184 PETOJ AL KORESPONDA SERVO MONDSKALA EN 2005 

Koresponda Servo Mondskala de UEA ricevis pasintjare 184 korespondpetojn. 
En la 90-aj jaroj la nombro de petoj fluktuis ĉirkaŭ 400, sed en 2002 ĝi falis al 220 
kaj ekde tiam poiome plu falis ĉiujare. La falon unuavice kaŭzis rapida plivastiĝo 
de retpoŝto je la kosto de tradicia letera korespondado. Parte tio tamen rezultis 
ankaŭ el nesufiĉa popularigo de KSM fare de Esperanto-gazetoj, kursgvidantoj. 

kluboj, ktp. La petoj venis el 44 landoj. La plej granda klientaro de KSM ĉiam 
troviĝis en ĝia hejmlando Francio, kiu en 2005 liveris 29 petojn. La duan lokon 
surprize okupis Usono, kiu pli ol triobligis sian nombron de petoj kompare kun la 
antaŭa jaro: el 5 al 16. E1 Kubo kaj Rusio venis po 13 petoj, el Brazilo - 11. La 
servojn de KSM komencas uzi ankaŭ tiuj, kiuj volas korespondi nur rete: de 3 en 
2004 la nombro de tiaj petintoj kreskis al 7 en 2005. Entute 62 korespondemuloj 
(33,7%) indikis apud poŝta adreso ankaŭ retadreson, dum en 2001 ili estis nur 9% 
el ĉiuj klientoj de KSM. 

UEA starigis Korespondan Servon Mondskalan en 1957. En 2001 ĝia kon- 
tribuado al internacia amikeco estis rekonita per la esperantista pacpremio Premio 
Deguĉi. En 1990 la prizorgadon de KSM transprenis s-ro Francois Xavier Gilbert. 
La adreso de KSM estas: B.P. 6, FR-55000 Longeville en Barrois, Francio. In- 
formilon kaj aliĝilon oni povas peti kontraŭ unu internacia respondkupono, aŭ kon- 
sultante la retejon de KSM ĉe <www.multimania.com/kosomo>. Por rekte ricevi 
adresojn de korespondemuloj, oni sendu du respondkuponojn kun detalaj indikoj 
pri si mem kaj pri dezirataj plumamikoj. 

(Gazetaraj Komunikoj de UEA) 

EKSPOZICIO DE E-LIBROJ EN ŜUMERLJA 

En la urba infana biblioteko de Sumerlja (Cuvaŝa Respubliko) la 16-an de de- 
cembro ekfunkciis ekspozicio de infanaj libroj en Esperanto. Estas prezentitaj 
ankaŭ kelkaj E-aj KD-oj, kaj spekteblas infana lingvokurso “MAZI en Gondo- 
lando”. La ekspozicion aranĝis Natalja Grigorjevskaja. La ruslingva informo pri la 
ekspozicio legeblas en la retejo de la Sumerlja urba domo de infana kreado ĉe la 
adreso <http://dom-dt.nm.ru>, parto “Novaĵoj”. 

(esperanto-rus-informoj ) 

4-A EŬROPA MEDICINA ESPERANTO-KONGRESO 

Inter la 22-a kaj la 26-a de julio 2006 okazos la 4-a EMEK en la urbo Hodme- 
zovasarhely (Hungario). Temoj: Movorganaj malsanoj: prevento, kuracado, reha- 
bilitado. Kor- kaj angiosistemaj malsanoj. Imunaj malsanoj. Homo kaj la naturo. 
Yumeiho-memorkunsido. En la programo: solena malfermo; kultura prezentado 
sur la ĉefplaco; filmprezentado; kongresa balo; fakprelegoj; muzika programo; 
folklora prezentado; ekskurso al hungara historia loko Opusztaszer, faka vizito de 
la klinikoj. Prezoj: registriĝa kosto ĝis la 28-a de febmaro: 20 eŭroj, ĝis la 30-a de 
aprilo - 30 eŭroj, ĝis la 30-a de junio - 40 eŭroj. La partoprenkotizo (kiu 
inkluzivas 5 tranoktojn en 3-4-litaj studenthejmaj ĉambroj, trifojan manĝadon, 
ekskurson kaj enirbiletojn) estas 150 eŭroj. Aliĝilojn kaj informojn oni povas peti 
de S-ino Katarina Farago, HU-6801 Hodmezovasarhely, Pf. 89, Hungario; re- 
tadreso <farago.kata@espmed.hu> aŭ <4a.emek@espmed.hu>. Prelegojn oni 
povas anonci ĉe D-ro Imre Ferenczy <iferdr@t-online.hu>. 

(landa agado) 

Francio-Loreno, 2006/01/05 
La muzika kaj kultura vespero organizita komune 
de asocioj “Forum des Citoyens” (Forumo de la Civi- 
tanoj) kaj Esperanto-Thionville okazis malgraŭ mal- 
facilaĵoj faritaj al niaj gastoj. La du animantoj de tiu 
vespero, ĵurnalisto Abdurahman Junusov kaj kantistino kaj dancistino Eljmira Kur- 
banova, restadis dum du semajnoj en Moskvo por akiri vizojn ĉe la germana kon- 
sulejo. Pro tio ili perdis multe da tempo. Ili ne povis etapi en Pollando kaj bedaŭr- 
inde restadis nur iom da tempo en la Internacia Festivalo en Germanio. Sed ĉi tie ili 
almenaŭ sukcesis prelegi kaj kanti plezurigante la publikon. Finfrne ĉio estis en 
ordo por nia aranĝo, ĉar la du loĝantoj de tiu aŭtonoma respubliko de la Rusia Fed- 
eracio alvenis en Nilvange por konigi al ni sian landon. 

Cirkaŭ kvindek atentemaj spektantoj ĉeestis tiun vesperon. Abdurahman Junu- 

sov, kiuj estis ĉefre- 
daktoro ĉe dagestana 
televida programo, 
prelegis en Esperanto, 
kaj samtempe Bernard 
Vivier tre bone kaj fi- 
dele interpretis. La 
paroloj de Junusov es- 
tis agrabligitaj per 
belegaj fotoj kaj vide- 
ofdmo. “Dagestano 
estas paradiza tero”, li 
komence diris. Tiu 
lando, kies amplekso 
estas 50000 km 2 , kie vivas 2 milionoj da loĝantoj, situas rande de la Kaspia Maro 
kaj ĉe la piedo de Kaŭkazio. Oni parolas 70 lingvojn kaj loĝas samtiom da etnoj. 
Junusov rimarkigis ke neniu milito okazis inter la diversaj etnoj. En tiu montara 
lando la plej supra pinto altas 4500 metrojn, sed estas ebenaĵoj kaj mallarĝaj valoj. 
Daĝestano posedas multajn naturajn riĉaĵojn: nigran kaviaron, petrolon kaj gason. 
Nun politike kaj ekonomie tiu lando spertas latentan militon. Bandoj teruras la ho- 
mojn eĉ per bomboj en la centro de la ĉefurbo Mahaĉkala. La senlaboreco ege kre- 
skis, kaj la salajroj estas malpli altaj ol en aliaj partoj el Rusio. 

En la dua parto Eljmira Kurbanova, kantistino kaj dancistino el la kvaropo 
“Eridano”, tre populara en sia lando, aperis en Nilvange la unuan fojon en Francio. 
Si kantis en Esperanto, en la rusa, en la kartvela kaj en dagestanaj lingvoj diversajn 
tradiciajn popularajn kantojn el sia lando. Ŝi estis varme aplaŭdita de la publiko, 
konkerita de tiu mirinda lando kuŝanta inter Eŭropo kaj Azio. Eljmira, komen- 
cantino en la internacia lingvo, vojaĝis la unuan fojon eksterlanden, sen siaj 


DAGESTANO KAJ ESPERANTO 
EN NILVANGE 


24 









koleginoj, tamen kantis en 
Esperanto antaŭ internacia 
publiko! Ŝi diris al ni ke ŝi 
konas kvar lingvojn kaj 
kantas en 10 lingvoj! 

La morgaŭan tagon la 
gastoj estis varme akceptitaj 
de la Esperanto-klubo de 
Metz kaj radioamatoroj en 
la kultura domo. Same Ah- 


man iom prelegis kaj El- 
jmira mirigis nin per sia 
belega voĉo kaj akompanis 
sin mem per piano. Tridek personoj aplaŭdis ilin kaj fine niaj gastoj povis gustumi 
la reĝan kuketon kaj bonan vinon! 

Ekde la jaro 2001 nia asocio Esperanto-Thionville kun Forumo de la Civitanoj 
en Nilvange organizis kvar vesperajn kulturprogramojn dank’ al la internacia 
lingvo kaj Esperanta komunumo. Venis plezurigi esperantistojn kaj neesper- 
antistojn preleganta paro el Cehio - gesinjoroj Piŝtora, Mikaelo Bronŝtejn - bardo 
el Rusio, “Kajto” - gekantistoj el Nederlando, Abdurahman Junusov kaj Eljmira 
Kurbanova - niaj dagestanaj geamikoj. Jurnalistoj raportis pri tiuj eventoj, kaj 
okaze de la koncerto de “Kajto” loka televidilo faris interesan videoraporton. 

Bruno Henry (Francoj 


FORPASIS POUL THORSEN (1915-2006) 

La 30-an de januaro forpasis la dana Esperanto-poeto Poul Thorsen en la aĝo de 
91 jaroj. Thorsen, kiu profesie estis instruisto, lernis Esperanton en 1931 kaj jam 
baldaŭ ekaktivis en la laborista Esperanto-movado. En 1937 li unuafoje partoprenis 
SAT-kongreson en Roterdamo, invitante tie al partopreno en la Kopenhaga kon- 
greso en 1939, kiun li organizis kun Paul Neergaard. En la 50-aj jaroj Thorsen ga- 
jnis plurajn premiojn en la Belartaj Konkursoj de UEA. De 1954 ĝis 1962 li gvidis 
la eldonejon “Koko” kaj estis kunredaktoro de la altnivela kultura-literatura revuo 
“Norda Prismo” de 1957 ĝis 1974. Liaj ĉefaj eldonitaj verkoj, kiujn ofte karakteri- 
zas satira humuro, estas la poemaroj “Rozoj kaj urtikoj” (1954), “Sen paraŝuto” 
(1963), “Gruk” (de Kumbel, 1956), “Pluk: miniaturoj” (1960); “Du el” (kun 
Marjorie Boulton, 1985), la rakontaro “Stokita vino” (1995) kaj la rememoroj 
“Babile kun mi mem” (1996). Grandaj hobioj de Poul Thorsen estis, kiel li mem 
diris, “ekscesa vojaĝemo” - li vizitis pli ol 80 landojn - kaj fungoj, pri kiuj li longe 
ankaŭ estis Fakdelegito de UEA. Membro de UEA li estis ekde 1947. En 1997 li 
kaj lia edzino Roma donacis al UEA grandan monsumon por starigi la kason “Bib- 
lioteka Apogo Roma kaj Poul Thorsen”, kiu intertempe helpis kelkdekon da Espe- 
ranto-bibliotekoj por pliriĉigi siajn kolektojn. 

(Gazetaraj Komunikoj de UEA) 

44444444444444444444444 ku/tura revuo 

“ORAJ KANTOJ” ĈE MUSICEXPRESS 

En E-parto de la ampleksa muzika ttt-ejo MusicExpress aperis informoj pri la 
serio de muzikdiskoj “Oraj kantoj”, kiuj enhavas la plej bonajn sovetiajn kaj ru- 
siajn E-kantojn. La rekta ligo estas <www.musicexpress.com.br/orajkantoj_eo>. 
Krom la ĝeneralaj informoj pri la serio, tie troveblas ankaŭ la titoloj, kantolistoj kaj 
kovrilaj bildoj de ĉiuj kvin diskoj. Por ĉiuj diskoj estas prezentitaj ankaŭ po 3 kan- 
toj elŝuteblaj kaj aŭskulteblaj en la formato mp3. 

(esperanto-rus-informoj) 

BELARTAJ KONKURSOJ DE UEA EN 2006 

La gvida Esperanta artkonkurso, la Belartaj Konkursoj de UEA invitas parto- 
prenantojn por la 57-a fojo. La rezultojn oni anoncos en la 91-a Universala Kon- 
greso en Florenco. Partopreno estas libera al ĉiuj kaj ne ligita al partopreno en la 
UK. La konkursaĵoj devas esti novaj kaj, escepte de la infanlibroj, antaŭe ne pub- 
likigitaj. Krome validas jenaj kondiĉoj: 

Poez.io: Maksimuma longo ne fiksita. Tri premioj. 

Prozo: Maksimuma longo 200 x 65 karaktroj. Tri premioj. 

Teatraĵo: Maksimuma longo ne fiksita. Tri premioj. 

Eseo: Teme ligita kun Esperanto aŭ kun la temo de la UK: “Lingvoj, kulturoj 
kaj edukado al daŭrigebla evoluo”. Premio “Luigi Minnaja” kaj du aliaj premioj. 

Kanto: Teksto kaj melodio povas esti de malsamaj aŭtoroj. La melodion oni 
povas sendi KD-e, rete, sonbende aŭ skribe (notoj). Premio “An-Song-san” kaj du 
aliaj premioj. 

Filmo: Teme ligita kun Esperanto aŭ kun la kongresa temo (vd. ĉe Eseo). 
Daŭro inter 15 kaj 60 minutoj. Tri premioj. 

Infanlibro de la Jaro: Originala aŭ tradukita libro (alia ol lernolibro), pres- 
forme aperinta en 2005. Unu premio. 

Oni rajtas sendi maksimume tri konkursaĵojn por sama branĉo. Por poezio, 
prozo, teatraĵo, eseo kaj kanto oni sendu ilin en kvar ekzempleroj; por la infanlibra 
branĉo - en tri ekzempleroj. Ciuj alvenu plej laste la 31-an de marto 2006. Por 
filmo oni sendu po unu ekzempleron ĝis la 1-a de julio 2006. Cion oni adresu al: 
Belartaj Konkursoj de UEA, p/a Michela Lipari, Viale Giulio Cesare 223, IT- 
00192 Roma, Italio; rete <michela.lipari@tiscali.it>. La konkursaĵoj (krom infanli- 
broj) estu pseŭdonimaj. La vera nomo kaj adreso estu en aparta koverto. Se eble, 
oni aldonu 5 internaciajn respondkuponojn por ĉiu branĉo, en kiu oni konkursas. 
Se oni sendas la konkursaĵojn rete, oni indiku la elektitan pseŭdonimon. 

Premioj: Unua premio: 220 eŭroj; dua premio: 154 eŭroj; tria premio: 88 eŭroj; 
Nova Talento (por la plej bona konkursanto neniam premiita): 154 eŭroj; Infanli- 
bro de la Jaro: 462 eŭroj. 

Publikigo: La rajto je la unua presigo de la premiitaj verkoj apartenas al UEA, 
kiu ankaŭ poste rajtos aperigi ilin senpage en antologio de la Konkursoj. 

Detala regularo haveblas ĉe UEA, Nieuwe Binnenweg 176, 3015 BJ Rotter- 
dam, Nederlando, aŭ rete ĉe <uea@co.uea.org>. Gi legeblas ankaŭ en la TTT-ejo 
<www.uea.org>. 

(Gazetaraj Komunikoj de UEA) 

LA REZULTO DE LIRO-2005 

Je la Zamenhofa Semajnfino en Kaliningrad estis anoncita la rezulto de la tra- 
dicia literatura konkurso Liro-2005, organizita de “La Ondo de Esperanto”. La 
seppersona juĝkomisiono (Aleksej Birjulin, Sten Johansson, Wolfgang Kirschstein, 
Aleksander Korĵenkov, Alen Kris, Valentin Melnikov, Petro Palivoda) ricevis 37 
konkursaĵojn de 23 aŭtoroj el 15 landoj - Britio, Cehio, Finnlando, Francio, Ger- 
manio, Hungario, Irano, Luksemburgio, Mongolio, Pollando, Rumanio, Ruslando, 
Svedio, Ukrainio, Usono. Neniampli frue konkursaĵoj venis el tiom multaj landoj. 

La rczulto de Liro-2005 

Originala prozo 

Laŭreato: Paul Gubbins (Britio) pro “Amikaro”. Laŭdaj mencioj: Leif Nor- 
denstorm (Svedio) pro “ttt.mondplibonigo.org”; Jean-Marie Ries (Luksembur- 
gio) pro “Apenaŭ birdebla fileĉo”; Lenke Szasz (Rumanio) pro “Telefoni al vi”; 
Tatjana Vŝivceva (Ruslando) pro “Jubileo”. 

Originala poeiio 

Laŭreato: Alfred Knapp (Germanio) pro “En la vespera horo”. Laŭdaj men- 
cioj: Alfred Knapp (Germanio) pro “Pegazo-flugo”; Ludmila Orajevskaja 
(Ukrainio) pro “Muziko”; Tatjana Vŝivceva (Ruslando) pro “Venos mi” kaj “La 
antaŭvintra melankolio”. 

Traduka prozo el la rusa lingvo (BceBOJiott rapimiH. KpacHtiĤ ubctok) 

Laŭreato: Mihail Povorin (Ruslando). 

Traduka poezio el la rusa lingvo (Pauca KyziamoBa. B necy poztunacb enouKa) 
Laŭreato: Tatjana Auderskaja (Ukrainio). 

Traduka prozo el la angla lingvo (Mark Twain. Journalism in Tennessee) 

Laŭreato: Jean-Luc Tortel (Francio). Laŭda mencio: Paul Gubbins (Britio). 

La laŭreatoj ricevos diplomojn kaj libropremiojn. Konforme al la regularo la 
organizantoj rezervas al si la rajton ĝis 1-a de januaro 2008 publikigi la ricevitajn 
konkursaĵojn en “La Ondo de Esperanto”, libroforme kaj elektronike. 

Gratulon al la laŭreatoj! Dankon al la partoprenintoj! 

Halina Gorecka, sekretario de Liro-2005 
(esperanto-rus-informoj) 

PRI DOKTOROJ KAJ HOMOJ MALSANAJ 

Anton Pavloviĉ Ĉehov. Onklo Vanja. El la rusa tradukis Mikaelo Povorin. Litera- 
tura suplemento al la gazeto REGo, Moskvo, 2005. 44 p. 

A.P.Cehov, ŝajne, estas la plej konata eksterlande rusa literaturisto. Klare, ke la 
nomoj de L.Tolstoj kaj F.Dostojevskij estas pli ofte uzataj kaj rememorataj, kiam 
temas pri la rasa literaturo; sed, sincere dirate, ĉu multaj legis ilin? Ja longaj ver- 
koj... en nia dinamika tempo... Sed Cehov, kiu verkis ĉefe kurtajn rakontojn, estas 
pli komprenebla kaj pli proksima al eŭropa, ĉina, japana animo. Oni ofte tradukas 
lin al diversaj lingvoj... kaj foje eĉ legas! 

Ricevis li sian merititan agnoskon ankaŭ en Esperantujo. En 2004 estis 
tradukita lia teatraĵo “Ceriza ĝardeno”, kaj en 2005 aperis traduko de dua el la kvar 
liaj famaj teatraĵoj, la “Onklo Vanja”. Plenumis ĝin fama poeto kaj bardo 
M.Povorin. Kaj bone plenumis. 

La subnomo de la verko estas: “Scenoj el vilaĝa vivo en kvar aktoj”. La teatra- 
ĵoj de Cehov tute ne konformas al la kutima, tradicia formo de teatraĵo, kiun ni vi- 
das en verkoj de Shakespeare, Schiller, Molliere, G.B.Shaw aŭ iu ajn el klasikuloj. 
La ĉefa postulo al klasika dramo - vigla kaj streĉa intrigo kiel spino de la tuta 
verko, la rakont-linio kiel risorto, kiu forte frapas ĉe 1’ finalo. Nenion tian oni 
trovas en dramoj de Cehov. Nek akra intrigo, nek pasioj... Fakte, pasioj bolas - 
sed nur interne. Oni ne povas indiki ĝuste la ĝenron de liaj teatraĵoj; verŝajne, ili 
estas tragedioj de la plej ordinaraj homoj: tiaj ĉiutagaj tragedioj, kiujn neniu rimar- 
kas: nemajestaj, nelaŭtaj, nebrilaj. La tragiko de ĉiutageco korodas la vivojn; kaj 
samtempe la flamo de talento, de alta alvokiĝo lumigas la vivojn kaj animojn de 
tiuj plej ordinaraj homoj. 

Cehov estas unu el fondintoj de nova literaturo, almenaŭ en sfero de teatraj 
verkoj. En liaj teatraĵoj gravas paŭzoj: ili kvazaŭ donas la duan dimension al sim- 
plaj frazoj, kondukante nin de ŝajne trivialaj eldiroj al ilia profunda signifo, mon- 
tranta la internan vivon, la verajn sentojn de la protagonistoj. 

“Jes, delonge oni ne kuiris ĉe ni nudelojn”. Paŭzo. “Sed iel videblas, ke la tuta 
vivoordo estas rompita.” 

Aŭ: “ Vojnickij. Mi silentas. Silentas kaj pardonpetas. Paŭzo. Jelena Andre- 
jevna. Bona vetero estas hodiaŭ... Ne varmegas... Paŭzo. Vojnickij. En tia vetero 
estas bone pendumi sin...” 

Vera intrigo de verkoj de Cehov okazas en la mensoj, en la interna vivo. Li 
mem diris, ke li volas ne verki “bonan dramon”, sed demonstri en la sceneja formo 
la vivon, kie: “homoj tagmanĝas, nur tagmanĝas, sed en tiu tempo kreiĝas ilia fe- 
liĉo aŭ frakasiĝas iliaj vivoj”. Post Cehov-aj verkoj oni nomas tiun novan formon 
de drama strukturo “interna intrigo”: ĉiu protagonisto estas enmergiĝinta en sian 
propran mondon, propran mensocirklon, ĉiu elradias ondon de sia specifa longo, 
kaj ĉio kune faras strangan simfonion. Apartaj sonoj interplektiĝas aĵure, jen kun- 
proksimiĝas en akordo, jen disiĝas... sed ĉiu estas sola kaj soleca. En dramoj de 
Cehov forestas feliĉa amo: tiu, kiu amas, estas malfeliĉa, kaj feliĉas nur senanimaj 
egoistoj, tute ne kapablaj ami. Eble, ankaŭ pro tio dramoj de Cehov estas kompre- 

neblaj al nuntempa publiko; li vere estas unu el fondintoj de nuntempa literaturo. 

La paroloj estas strangaj sed neniam hazardaj. Ciu plej triviala rimarko karakterizas 
la animstaton de 1’ persono. Ekzemple, en la genia finalo de “Onklo Vanja” - post pa- 
foj, provo de suicido, ardaj dialogoj - evidentiĝas, ke la vivkatastrofo de la onklo Vanja 
esprimiĝas ne en tiuj efektaj scenejaj agoj, sed en ŝajne preteraj vortoj de Astrov: “He, 
verŝajne en tiu Afriko nun estas varmego - terura afero!” 

Generale, la teatraĵo plenas de “flugilhavaj esprimoj”, kiuj nun iĝis konataj al 
ĉiu klera rusa homo. “Ni vidos la ĉielon plenan de diamantoj” - oni diras pri ple- 
numo de plej altaj aspiroj. “En la homo ĉio devas esti belega: kaj la vizaĝo, kaj la 
vesto, kaj la animo, kaj la pensoj” - la citaĵo eĉ estis trivita en la sovetia tempo. 

Frapmirigas ankoraŭ unu trajto de tiu ĉi verko. Cirkaŭ 30 jarojn antaŭ la apero de la 
vorto “ekologio”, des pli de la nocio mem, Cehov per la buŝo de doktoro Astrov, fakte 
sia “alter ego”, proklamis neceson de amo, zorgo kaj estimo al la naturo. 

“ Astrov. La rusaj arbaroj krakas sub toporoj, pereas miliardoj da arboj, 
malpleniĝas la loĝlokoj de bestoj kaj birdoj, malprofundiĝas kaj sekiĝas riveroj, 
malaperas senrevene mirindaj pejzaĝoj... Nur malpmdenta barbaro povas bruligi... 
tiun belon, detmi tion, kion ni ne povas krei. La homo estas dotita per racio kaj 
krea forto por multigi tion, kion oni donis al li. Tamen ĝis nun li ne kreadis, sed de- 
tmadis. Arbaroj pli kaj pli malmultas, riveroj sekiĝas, sovaĝaj bestoj formortis, la 
klimato estas difektita, kaj ĉiutage la tero iĝas pli kaj pli malriĉa kaj hida”. 

Siatempe la publiko ne komprenis tiujn vortojn, eĉ primokis ilin - tiel malkuti- 
maj kaj strangaj ili ŝajnis. Sed kiel aktualaj ili estas nun! Vere, Cehov antaŭvidis ne 
nur novan literaturon, sed ankaŭ novan vivon, - kaj tial liaj komedioj estas tiel tristaj... 

Li mortis antaŭ pli ol cent jaroj (en 1904); sed liaj verkoj temas ankaŭ pri ni. Ili 
ne restis limigitaj en sia epoko, ili bezonatas al ni kaj estos bezonataj al estontaj 
generacioj. Tradukitaj al Esperanto, ili ankoraŭ alproksimiĝis al tutmonda legantaro. 

Interalie, interesa paralelo okazas inter Cehov kaj Zamenhof. Ambaŭ estis 
kuracistoj 1 2 , kaj ambaŭ ĝis la morto daŭrigis sian kuracistan praktikon, kaj kuracis 
malriĉulojn plejofte senpage. Ambaŭ donis precipan atenton al homaj suferoj, 
doloroj, internekompreniĝo, kaj strebis reale helpi, kaj kiel doktoroj, kaj en sia krea agado. 

Oni devas diri pri la lingvaĵo de la traduko. La lingvaĵo de Cehov ĉiam estas tre 
simpla, parolflua kaj absolute trafa. Same mi povas diri pri la traduko: simpla, sed 
riĉa vortelekto, nenie pretendemaj stilumaĵoj, kiujn tiel ne ŝatis Cehov. La alta kul- 
turo de vorto. 

Kaj ankoraŭ unu trajto, unike miriga por Esperantaj eldonaĵoj: en la libro tute 
forestas preseraroj! Verŝajne, ni devas danki pro tio redaktoron kaj provlegiston - 
sed, bedaŭrinde, nek tiu, nek la alia estas nomitap. En la libro mankas ajnaj eldon- 
datenoj, krom la jaro kaj la loko. Laŭ mi, tio estas sola ĝia manko. 

Tatjana Auderskaja (Ukrainio) 


1 Ili studis samtempe en la medicina fakultato de Moskva Universitato (La red.) 

2 La libron “Onklo Vanja” redaktis kaj provlegis (same kiel ĉiujn numerojn de REGo) 
V.Aroloviĉ kaj G.Kokolija (La red.) 

PUŜKIN-TAGO 

EN ULJANOVSK 



Malgraŭ frostego (-29°C) ko- 
mence de febmaro membroj de la 
urba E-klnbo kunvenis en la Palaco 
de Libroj, la ĉefbiblioteko de Ulja- 
novsk, por omaĝi la memoron de la 
granda rusa poeto Aleksandro 
Puŝkin. lli rakontis pri la vivo kaj 
kreado de la fama poeto. Interesaj 
taskoj estis preparitaj por pritemaj 
konkursoj. La partoprenantoj devis 
solvi kelkajn literaturajn enigmojn, ekzemple: la teamuloj ricevis fragmentojn de 
“La neĝa blovado” (tradukita de A.Grabowski) kaj devis enmeti forlasitajn ver- 
bojn, donitajn aparte en alfabeta ordo. La dua tasko estis diveni, kiuj titoloj konve- 
nas al kelkaj versaĵoj de Puŝkin. La du teamoj faris ĉion brile. 

Poste oni montris kaj komentis lumbildojn pri memorindaj Puŝkin-lokoj: 
Moskvo, kie li naskiĝis; Carskoje Selo, kie lajuna Aleksandro vizitis la liceon - la 
lernejon por infanoj de elita nobelaro; Kiŝinevo, Odeso kaj Mihajlovskoje, kien la 
poeto estis ekzilita pro politikaj versaĵoj; Trigorskoje, kie loĝis liaj bonaj geamikoj 
kaj kie aperis la fama versaĵo, dediĉita al Anna Kern, “Memoras mi mirindan 
horon”; la lasta loĝejo de Puŝkin en Peterburgo kaj la Svjatogorskij-monahejo kun 
la tombo de poeto. Ciuj deklamis Esperante kaj ruse versaĵetojn de A.Puŝkin. Dum 
la vespero sonis romancoj kun la tekstoj de la poeto en plenumo de Irina Arhipova, 
Ivan Kozlovskij kaj Jelena Obrazcova. 

Du ekspoziciojn preparis oficistoj de la biblioteko: “Puŝkin en E-Iiteraturo” 
(O.Kostjunina, estrino de la fremdlingva fako) kaj “Puŝkin en muziko kaj pentraĵo” 
(L.Lobina, estrino de la arta fako). 



La frosto ne mal- 
helpis, neniu volis 
foriri. Kantis Irina 
Grebeŝcenko kaj Jev- 
genija Anisimova, 
poste ĉiuj kune. La 
kunveno finiĝis per 
komuna fotado kaj 
tetrinkado. 

Margarita Karceva 
(Uljanovsk) 

PARTOPRENU LA ENKETON/KONKURSON PRI LITERATURO 

La retbutiko de FEL (Flandra Esperanto-Ligo) ekzistas 10 jarojn! Por tion festi, 
ni organizas grandan literaturan enketon! Ciuj esperantistoj en la mondo estas invi- 
tataj partopreni la enketon, organizitan de la retbutiko de FEL. Per la enketo ni 
volas kompili liston de la plej popularaj libroj en Esperantujo nuntempe. Krozu an- 
taŭ la 31-a de marto 2006 al <http://www.retbutiko.net> kaj plenigu la enketilon 
pri viaj plej ŝatataj libroj. La premion ricevos tiuj tri partoprenantoj, kiuj plej 
akurate respondos jenan konkurso-demandon: “Kio estas la sumo (en eŭroj) de la 
prezoj de ĉiuj varoj en stoko en la retbutiko je la 9-a de februaro 2006, se de ĉiuj 
eroj nur unu ekzemplero estas kalkulita?” La tri gajnintoj de la konkurso rajtos 
aĉeti en la retbutiko FEL-eldonaĵojn por la valoro de respektive 100, 50 kaj 25 eŭ- 
roj! Ciu esperantisto rajtas sendi nur unu enketilon. La rezulto de la granda enketo 
aperos en la junia numero de “Monato” kaj en la retpaĝoj de la retbutiko. 

(individuaj-membroj) 

MIKAELO BRONŜTEJN EN NURENBERGO 

La ĉefa, longe antaŭe planita, koncerto okazis vendrede, la 13-an de januaro 
2006. Venis 35 personoj - tre diversa publiko. Ceestis esperantistoj el Nurenbergo 
kaj apudaj Erlangen kaj Forchheim; ŝatantoj de bardaj kantoj (eks-sovetianoj) - en 
Nurenbergo agadas eĉ klubo 
de bardaj kantoj “Sunfloro”; 
kaj kelkaj germanoj- 
neesperantistoj - interalie 
dungitoj de la lingvolemejo 
AFI, kiu senpage provizis la 
koncertejon. Malfacila tasko 
por Mikaelo, kiun li tamen 
bone solvis, saltante de la rusa 
al Esperanto kaj reen. La 
aŭskultantoj aŭdis kantojn en 
Esperanto, tradukojn de Mi- 
kaelo el la rusa kaj povis kom- 
pari ilin kun la originalo, kaj 
ankaŭ eksciis multajn interesaĵojn pri Esperanto kaj historio de E-movado en Ru- 
sio. En kelkaj kantoj al Mikaelo helpis Olga Litvinova - juna kantistino el la 
nurenberga triopo “Aspiro”, kiu kantas en la internacia lingvo ekde 2005. Spite tre 
malmultan tempon, disponeblan por provludoj - ne pli ol 2 horoj antaŭ la koncerto 
- Mikaelo kaj Olga rapide trovis komunan lingvon kaj povis ĝuigi la publikon. 

Sabate, la 14-an de januaro, Mikaelo estis invitita al kunveno de la junulara 
rusa teatro en Nurenbergo. Mikaelo konstruis sian prelegon tiel, ke li nur flanke 
menciis Esperanton - li rakontis pri poezio, pri si mem, voĉlegis siajn (ruslingvajn) 
versaĵojn, iomete kantis. Tamen preskaŭ ĉiuj demandoj de la publiko estis pries- 
perantaj. Tiel okazis neatendita informverspero pri Esperanto por 20 personoj. 

Dimanĉe, la 15-an de januaro okazis du 
renkontoj en malpli vasta rondo: la unua kun 
la lokaj esperantistoj en la restoracio “Alex”, 
kiun vizitis deko da esperantistoj, kaj la dua 
- kun la triopo “Aspiro”. Gravan parton de 
ĝia repertuaro konsistigas kantoj de Mikaelo 
Bronŝtejn. Tial la okazo renkontiĝi kun la 
aŭtoro mem, montri al li siajn eksperimen- 
tojn kaj aŭskulti kritikon estis gravega kaj 
unika. Dum la longa vespero estis kaj dis- 
putoj, kaj komuna muzikumado, kaj teu- 
mado. Rememoriĝis multaj bonegaj kantoj - 
kaj en Esperanto, kaj en la rusa. Antaŭ la for- 
veturo al Berlino Mikaelo donacis al la “As- 
pir’-antoj” sian talismanon - lignan urson 
kun gitaro, - pri kio ili fieras. 

Nurenbergaj esperantistoj (kaj ne nur) 
elkore dankas Mikaelon Bronŝtejn kaj invitas 

Grigory Grin (Germanio) 

Fotoj: <http://public.fotki.com/vorota/aspiro/2006/bronŝtejn/> 
Triopo “Aspiro”: <http://aspiro.vorota.de> 

Mikaelo Bronŝtejn (Tihvin) 

Januaro en Germanio 

... Tiel paŝas gaja Didel 
Jen laŭ kverka Turingio, 

Jen laŭ pina Saksa lando, 

Jen laŭ Vestfali ’ sambuka, 

Laŭ lupolci Bavaruj ’. 

Do ĉu decas plori, Marta, 

Se en kampoj vagas Didel, 

Se por birdoj fajfas Didel 
Kun hazarda ĝojridet’? 

E.Bagrickij 

Februaro. Tridek du gradoj transfenestre. Minus tridek du. La rusiaj frostegoj 
tamen decidis ankaŭ min iom “kareseti”, kaj hodiaŭ tage la orelpintoj efektive suf- 
eris pro manko de vintra felĉapo. Ho, mi ja esperis eviti plej ardajn frostojn, pre- 
tervivi ilin en pli vanna foro - ve, ne okazis! Kion fari, kiel varmigi sin? - Nur 
plonĝinte en la rememorojn, en la tagojn de la germania turneo. Tute antaŭnelonge 
ĝi estis finita, do la rememoroj freŝas kaj varmas. 

Jam kutimaj por mi estas vintraj turneoj, kiujn mi, ĝis nun havanta konstantan 

oficon, faras je konto de mia feritempo. Ankaŭ 
ĉi-jare mi uzis monatan feritempon kaj amikan 
inviton de kelkaj lokaj Esperanto-grapoj por 
turneo en Gemianio (plus Antverpeno, Bel- 
gio). Ce komparo kun la antaŭaj rondvojaĝoj 
tuj okulfrape montriĝas vera ferieco de tiu 
lasta. Imagu - po du, eĉ po tri tagoj en ĉiu urbo 

- neniam antaŭe okazis al mi tiaspeca luksaĵo! 
Por ne ripeti aron da laŭmerite laŭdaj vor- 

toj, jam diritaj pri la Internacia Festivalo (IF - 
jam la 22-a!) en Trier, mi diru nur tri frazojn 
prie. Unue, do, ke ĝuste en IF mi trovis mul- 
tajn bonajn geamikojn kaj multajn pro- 
gramerojn, speciale interesajn por mi. Due, ke 
ankaŭ la eta grupo de tiĥvinanoj - Vera Vlas- 
ova, gvidanto de la ensemblo “Espero”, Saŝa 
Kurma, knabino spertega pri ĵudo-lukto, kaj mi 

- ne malaktivis dum la IF. Do estis varme ak- 
ceptitaj kaj la kantoj de Vera, kaj miaj prele- 
goj, kaj demonstraj porinfanaj ĵudo-bataloj de 
Saŝa. 

Kaj nun - ek al la vojo! 

Antverpeno, 04-06 de januaro 

Malnova kanto de Claude Piron enstampis la vortojn “pluva Antverpeno” en 
mian memoron. Evidente mi estas pli bonŝanca ol li. Sunplena, admirinde, feste 
bela urbo akceptas min tute bonvole en preĝejoj kaj kasteloj, butikoj kaj kafejetoj. 
Certe, Rubens - la sankonfirme grasetaj korpoj de liaj belulinoj tentas ankaŭ miajn 
okulojn. Certe, la forhakita mano de la kolera giganto. Iam tiu giganto baradis la 
ŝipeniron en la havenon per sia mano, do ĝi estis forhakita (legenda glorago de iu heroa 
junulo) kaj ĵetita en la maron. Nun la ŝtona manego estas kuŝanta en unu el la centraj 
placoj; kaj manetoj ĉokoladaj - nigraj kaj blankaj - estas suveniro, ŝatata de turistoj. 

Du memorindaj rememorplenaj vesperoj okazis en Antverpeno. Dum la unua 
mi ravite aŭskultis. Ce ioma konsumado de rusa vodko sonis la rememoroj de 
TEJO-veteranoj, la organizintoj de la unuaj IS-oj. Mi vidis la rolulojn junaj kaj be- 
laj en la fotoj kelkdekjaraĝaj, mi enviis ilian vivon, trovante aron da interesaj, 
memorfiksindaj detaloj. Dum la dua estis mi, kiu rakontis al ĉirkaŭ kvardek anoj de 
Antverpena klubo “Verda Stelo” pri SEJM 40-jara. Mi rimarkis kun plezuro, ke 
ankaŭ nialandaj eventoj iamaj tuŝas animojn de la ĉeestantoj. Dum la sama vespero 
mi konatiĝis kun Cristian Declerk, la aŭtoro de la renoma romano “Tarokoj kaj 
epokoj”. Normala homo, interesa kunparolanto. 

Krefeld-Duisburg, 07-08 de januaro 

Fru-frumatene ni startas reen, Germanien, por ĝustatempe enaviigi kanadan es- 
perantiston Yves - post IF kaj antverpenumado li forflugas hejmen al Otavo. Sed 

ni (mi kaj la ĵip-mastrino Yte) 
tuj akcelas la aŭton al Krefeld, 
kie post horeto okazas animŝira, 
kortuŝa brakumado. Car loĝas en 
tiu urbeto bonaj amikoj, iamaj 
aktivuloj de SEJM Roza kaj 
Valdemar Ebel. Do jes, nun la 
duontaga programo - re- 
memoroj, fotoj antaŭkvardek- 
jaraj, konvenaj temoj por babili, 
kanti ktp. Poste, jam ĉiuj kune - 
al najbara urbo Duisburg. Tie, 
en iama bunkro - nuna komforta 
loĝejo de la familio Sozuer - 
amasiĝas por diboĉeti jam 
granda kaj absolute ĉarma kom- 
panio: la gemastroj, du iliaj denaskulinoj - la kvinjara Melani’ kaj la sepjara Alina, 
nia kvinopo, veninta el Krefeld, kaj laste - preskaŭ perdiĝintaj dagestananoj, El- 
mira kaj Ahman. Tiuj venis post sukcesaj koncertoj en Francio. 

Aparte pri la knabinetoj, ĉar amindaj. Antaŭ du jaroj la fabelo, verkita de Alina 
(tiam kvinjara!), gajnis la unuan lokon en la internacia konkurso de infanaj (ne 
porinfanaj, sed ĝuste - infanaj) fabeloj. Tio jam estas io, ĉu ne? Melani’ dume ne 
atingis tioman gloron, sed samkiel la franjo ludemas kaj kantemas, do ni triope eĉ 
sukcesas pretigi la kanton de krokodilo Geĉjo por la morgaŭa koncerto. 

Morgaŭ la koncerta salono (tre impona akustike kaj teknike!) kunvenigas dank’ 
al antaŭa reklamo ĉirkaŭ kvindek spektantojn. Ne nur esperantistojn, do nia mastro 
Lars interpretas. Dum iom pli ol du horoj ni kun evidenta sukceso distras la pub- 
likon. Ahman rakontas pri Dagestano, Elmira kantas bele (ja - profesia kan- 
tistino!), ankaŭ mi kun la etulinoj akaparas aplaŭdegon. Ah, jen bedaŭrinda miso - 
mi forgesis anonci, ke pri la fama krokodilo ni kantas por Volodja Ebel, kiu festas 
la 55-jaran naskiĝtagon! Tamen, Volodja, - gratulojn kaj kisojn por vi! 

Mi nenion diris pri Duisburg. Do - industria urbo. 

Munkeno, 09-12 de januaro 

La 9-a estas perdita tago. Car de la mateno ĝis la vespero la triopo (Elmira, Ahman 
kaj mi) entrajnas, kvarfoje ŝanĝante trajnojn, eĉ unufoje mistrafas! Tamen - trans- 
fenestre daŭras pitoreskaj bordoj de Rejno, vitkovritaj montetoj, pompaj kasteloj, do ni 
ne enuas. Cirkaŭ la noktomezo ni finfine atingas komfortan domon de nia gastiganto 
Karl, bongustegan bavaran bieron kaj varmajn molajn litojn. Bonan nokton! 

Matene - en la urbegon, ĉar vokas sunpleno kaj frosteto. Arego da munkenanoj, 
farniente promenanta en tiuj stratoj kaj placoj antikve pitoreskaj, varmigas sin per 
“gluhwein” - varmigita ruĝa vino kun cinamo. Karl invitas nin varmiĝi en “Hof- 
brauhaus” - la fama giganta bierejo. Ci tie antaŭ ok jardekoj Hitler umadis ĝis la 
stato de “bierpuĉo”. Ci tie sur specialaj bretoj staras personaj litraj kruĉoj por fide- 

laj klientoj. Ĉi tie tnttage sonas viva gaja bavara muziko far orkestreto tre impona 
(tri blovmuzikiloj plus akordeono), kaj knabinjo, dekoltita super trankvileco de 
Ahman, promenas inter la tablovicoj, proponante kringojn. Ĉi tie nun sidas ĉebiere- 
ĉemanĝe la reprezentantoj de laka popolo kun certa ulo el Tihvin. Areto da msaj 
turistoj, enirinta la bierejegon nur por foti, haltas ĝuste apud nia tablo kaj avide ob- 
servas nin. Vespere - renkontiĝo kun eta gmpo de esperantistoj pli-malpli junaj. 
Mi diru - provkantado. 

Same suna estas la sekvanta mateno. Karl veturigas nin al Alpoj. Eluzita kar- 
bominejo Peisenberg, kie nun estas muzeo - speciale por mi, iama ministo. Sed 
ankaŭ Elmira kun Ahman ricevas kaskojn kaj aktive filmas. Ekde la mineja 
mallumo - ĝis la montopinto kun belega alpa vidindaĵo, kaj poste - en la inter- 
monta fabela vilaĝo Oberammergau, kie pentraĵoj ornamas la murojn de ĉiu domo. 
Lastaj sunradioj adiaŭas nin de trans neĝkovritaj rokoj, kaj ĉapeloj, prove sur- 
kapigitaj, aspektigas nin preskaŭ bavare. Bona tago! 

La 12-a estas koncerta tago. Denove ĉirkaŭ kvindekpersona publiko, sed pli 
komplika, ĉar trispeca. Pli ol deko da esperantistoj plus eksteresperantaj bavaroj 
plus msoj, kiuj ne komprenas Esperanton, nek bone la germanan. Ni kantas por 
kontentigi ĉiujn - do Esperante, rase, lake, kumuke, ukraine, eĉ kartvele, pole kaj 
jide. La publiko kontentas kaj malavaras pri aplaŭdoj. 

Post la koncerto en la stacidoma restoracio okazas adiaŭa biemmado. Ekde ĉi 
tie la laka popolo iros sian vojon, sed mi - la mian. 

Nurenbergo, 13-15 de januaro 

Elasta tago. Pertrajna alveno posttagmeze al la eksjekaterinburga juna familio 
Grin - tre simpatia. Duŝo, manĝo. Nelonga provkantado kun Olga - solistino de la 
gmpo “Aspiro” kaj - al la koncerto. Malgraŭ miaj timetoj ĉio pasas bone ĉe 40- 
persona publiko. La koncertej-mastro ofertas ĉampanon. Mi konatiĝas kun la tria 
“Aspiro”-ano, Sergej Orlovskij. 

Sekvamatene - kun Nataŝa kaj Grigory Grin, ankaŭ kun ilia dumonata Viktor - 
en la muzeon de nazipartiaj kongresoj. Efektive, ĉiuj diktatoroj manias pri gigantaj 
objektoj. Hitler ne estis escepto. Do - kolosa betonita placego por paradoj de milit- 
veturiloj, ne malpli kolosa kolizeforma kunvenejo k.s. - ĉio restis mirakle netuŝita 
de la bomboj en 1945. En unu alo de la “Kolizeo” situas la muzeo, eble la plej 
moma post “Jad-Vaŝem”, sed certe vizitenda. Ĉar enestas tie la tuto de la nazia his- 
torio ekde 1933 ĝis la fino de la mondfama Nurenberga proceso. 

Vespere min atendas surprize sukcesa kaj interesega unuavice por mi renkon- 
tiĝo kun la Nurenberga rusa junulara teatro. La temo iĝas klara nur horon antaŭ la 
kunveno: “Integriĝi en fremda socio”. Do - kelkafejeto, pli ol dudek geaktoroj en 
la aĝo de 20 ĝis 30, ilia gvidanto miaaĝa, kaj mi, kiu devas “varmigi” ilin antaŭ la 
ĉeftema diskutado. Kaptinte la temon, mi devas momente refari la planitan pro- 
gramon - mi recitas miajn mslingvajn poemojn, kantas ruslingvajn kantojn sed ĉe 
prezentado de Puŝkin- kaj Brodskij-tradukoj iom aludas pri Esperanto. Akurate 
post 40 minutoj, oferitaj al mi, la prezentado estas finita. Sed sekvas demandoj, 
unu horo da demandoj, plejparte pri Esperanto kaj apoteoze - petoj pri lern-ebleco 

- tio do restu por Grigory Grin. Kaj jam post tio ekas la ĉettemo - ĝis la noktomezo mi 
aŭdas animtuŝajn historiojn pri la junularaj spertoj elvivi en la fremda socio. 

La tria tago. Promenado en la antikva urbo. Tagmanĝo kun deko da esper- 
antistoj - fakte, spertointerŝanĝo pri instraado kaj pri vigligo de la kluba vivo. Kaj 
fintage - kelkhora admirinda kantadkonatiĝo kun “Aspiro”. Grigory - manaĝero, 
organizanto. Olga - belega kaj instraita voĉo. Sergej - bardo kaj animiganto. Li 
meritus apartan longan rakonton, almenaŭ pro la fanatika adoro de barda kanto kiel 
ĝenro kaj pro la verkita libro “Historio de bardoj en la mondo ekde Orfeo ĝis la 
fino de la 20-a jc.”. Tamen - estus tro longa la rakonto... 

Berlino, 16-17 de januaro 

Mi ne kapablas dormi side. Do la nokta trajnvojaĝo de Nurenbergo al Berlino 
estis laciga. Tamen je la kvina matene la kompatinda Peter, mia gastiganto, 
renkontas min ĉe la kajo de “Berliner Zoo”. Do mi almenaŭ povas iom dormeti, 
sed li devas eklabori dematene. Mi kompatas. 

Vespere - koncerto por berlina esperantistaro. Trideko da venintoj estas la 
kvanto mirinda eĉ por la organizantoj. Por mi ili estas la plej komforta publiko, ĉar 
mankas neparolantoj kaj komencantoj. Eblas paroli ne simpligante la lingvaĵon. Eĉ 
ges-roj Blanke venis - jen ili sidas en la dua vico. De alia flanko tia publiko kapab- 
las fari sufiĉe malkomfortajn demandojn, kaj efektive mi ricevas tiujn, ekz.: “Kial 
esperantistaj organizaĵoj en Rusio ĉiam malamikas inter si - ekde Postnikov-tempo 
ĝis nun?” aŭ “Kial en REU oficiale membras 200 personoj, sed “La Ondo” havas 
500 abonantojn?”, aŭ “Cu ekzistas en la nuna Rusio E-organizo, komparebla kun 
SEJM?”, ktp. Mi ŝatus havi apude almenaŭ REU-prezidanton kiel respondulon, sed 
mi staras sola tie ĉi, do devas iel elturniĝi. Jam dum la postkoncerta bieramo Detlev 
Blanke diras: “Bone, ke vi ne nuligas la rolon de Isajev. Ja li laboris, agis...” 

La sekvanta tago - promena. Kun ĉarma juna krimeanino Irina mi promenas en 
la suna Berlino - de la fama televidturo ĝis la travidebla kupolo de la rekonstruita 
“Reichstag”, kie spektindas panoramo de la tuta urbo. De la strangaspekta monu- 
mento por la viktimoj de Holokaŭsto ĝis la fama “Check Point Charlie”, kie en 
1961 kontraŭstaris sovetiaj kaj usonaj tankoj, atendante ekon de nova mondmilito. 
Ne okazis, feliĉe... 

Vespere Peter, entuziasmiĝinta pro mia hieraŭa “Kanto de leganto”, proponas 
esplori lian “bibliotekon”. Ni komencas la legadon de ekzotika tekilo-libro kaj fi- 
nas per iom pli riĉenhava irlanda “Jameson”. Peter estas denaska esperantisto, par- 
topreninta sian unuan IIK-on en 1951. Do ni havas multon por pribabili dum le- 
gado ĝispostmeznokta. 

Dresdeno, 18-20 de januaro 

La ĉefstacidomon de Dresdeno, grave detmitan de la antaŭkvarjara inundo, mi 
atingas je la kvara posttagmeze. Do la tempo permesas nur rigardeti la urbon el la 
fenestro de la aŭto dum mia gastiganto Benito veturigas min al sia hejmo. 

Ekde la sekvanta mateno mi laboras en la gimnazio Bertold Brecht, kie Benito 
estas instruisto franclingva. Mi havas du horojn en diversaĝaj klasoj de Benito plus 
koncerton por gimnazianoj tuj post la dekdua. Cio ĉi ĝuindas kaj pasas glate. La in- 

fanoj en ambaŭ klasoj atente aŭskultas, multe kaj sincere demandas. Por la kon- 
certo mi ricevas plenplenan aŭlon (eble pli ol cent kvindek geknaboj) kaj eksrusian 
knabineton kiel interpretiston. Car ĉiuj ĉeestantoj estas eksrusianoj aŭ elektis lerni 
la rusan, mi parolas ruslingve, sed la interpretisto ne malutilas, certe. Mi penas regi 
la aŭditorion, sed, honestadire, rimarkas, ke ne ĉiuj infanoj atentas min. Nur poste 
tri instnŭstinoj de la rusa venas al mi kun dankoj kaj pardonpetoj, klarigante, ke la 
infanoj venis la aŭlon sen tagmanĝi. Kompatindaj infanoj! 

Ekskurseto en la urbo tamen okazas posttagmeze. Ankaŭ agrabla vespermanĝo 
en nevasta esperantista rondo. Kio restas por morgaŭ? - Nur aĉetado de provizaĵoj 
por la longa revena vojo. 

Landlimo inter Pollando kaj Belomsio, 21 de januaro 

Bonas la signo - foriri dum pluvo. La pluveto, akompaninta min dum la en- 
busiĝo en Dresdeno, dumvoje fariĝas pluvego, sed poste - neĝego. Oftaj vojakci- 
dentoj, kaŭzitaj de tiu naturkataklismo, reduktas la rapidon de nia buso ĝis dek 
km/hore. Do mi havas la tempon sufiĉan por pripensi la ĵus finitan turneon. 

Unue - la homoj. Mi parolis pri diversaj aferoj, iel-tiel ligante ĉion kun Espe- 
ranto, sume al pli ol 350 personoj, inter kiuj nur kvarono estas esperantistoj. El- 
inter la lastaj mi trovis bonajn amikojn - iamajn kaj novajn, afablajn kaj zorgemajn 
gastigantojn, lertajn kaj interesajn ĉiĉeronojn. Nepre mi devas diri plej koran 
dankon al Hans-Dieter (HDP), kiu estis inspiranto kaj ĉeforganizanto de mia 
turneo, al Kristin, al Gunnar, al la familioj Humet, Ebel, Sozuer, Breuninger, Grin, 
Kuehnel, al Olga, Sergej, Johano, Irina, Benito, Umberto, ankaŭ al miaj kunkon- 
certintoj - Elmira Kurbanova kaj Abdurahman Junusov. 

Due - la impresoj. Abundas tiuj en mia vojaĝa taglibro - ja mi estas vizitinta 
ĉirkaŭ dekon da lokoj novaj por mi. La plej impresaj eventoj jen kaj jen estas malnete 
versigitaj. Eble mi garnu per unu-du poemetoj la raporton por REGo. Pliajn poeme- 
tojn (kiam finpoluritos) ricevu ĉe deziro la ŝatata de mi redaktoro de SkK (“Scienco 
kaj kulturo”). La cetero eventuale taŭgos por ontaj rememoroj de la emeritulo. 

... Mi elreviĝas. La buso haltas ĉe la pola doganejo. La ŝoforo anoncas per la 
busa radio: “Gesinjoroj! Ne preterlasu la lastan okazon uzi komfortan kaj senpagan 
necesejon. Poste ni eniros la teritorion de nia patmjo.” Bona konsilo - la pasaĝeroj 
iom tumulte forlasas la buson. 

31.12.05. Novjaro en IF 

Silentiĝas bmeg’ en la gaja salon’, 

Kaptas lastajn sekundojn krepusko enkorte. 

Haltis sled’ de 1’ Novjaro ĉe 1’ festa peron’, 

Car la tempo plu daŭras - senĉese, senmorte. 

Gvato preskaŭ sopira, enpensa forkur’ - 
Adiaŭo kun jar’, forfluanta el vivoj. 

Spirohalta streĉiĝo, eksvinga susur’ - 
Jen abmpta impulso de 1’ sentoj naivaj. 

Ektintante pokalon salutas pokal’. 

Infanecan ekĝojon estingas nenio, 
Kvazaŭ post la dekdua horloĝa signal’ 
Cies viv’ komenciĝas de 1’ pura folio. 


Alina kaj MelanV, 09.01.2006 

Iel-tiel amikiĝis ja ni, - 
Mi, Alina kaj Melani’, - 
Oldulet’ - grizbarba densec’ 
Kun infanoj - ok jaroj kaj ses. 
Do ekludas bme, gaje sen lac’ 
Ni sur la tapiŝa etspac’, 

Gis alveno de laciĝo por leg’ 

De 1’ fabeloj - laŭ ilia elekt’. 
Kaj Alina, la pli aĝa knabin’, 

Ruze ekrigardas nun min, 

Milde petas kune kun Melani’: 

- Montru, oĉjo, piraton por ni! 

Via barbo vere taŭgas en tut’, 

Nur okulon vian ŝirmu per tuk’! 
Sed mansvingas nee mi por protest’ 

Kaj gitaron prenas el kest’. 

Tute mi ne ŝatus esti rabist’, 
Nek pirat’ el morna fabel’ - 
Malgraŭ la horora aĝa abism’ 
Infankantojn tiras mi el 
Apudnuka mia cerboprovinc’, - 
Ja 1’ knabinoj venis kun pet’, - 
Kantas mi pri abieto, pri vintr’ 
Kiel kantus por mia nepet’. 
Okuletoj brilas -jen la plezur’! 

Devas iom do instrui mi nur, - 
Kaj triope kun impet’ kantas ni, - 
Mi, Alina kaj Melani’. 



kun Alina kaj Melani ’ 


Ĉu vi kuiras ĉine? 

Isac Cohen manĝis en ĉina restoracio (same kiel ĉiu “bona” judo en Usono...) 
kaj babiletis kun la kelnero Wong Chong. 

Cohen: “Vi, ĉinoj, estas konsiderataj kiel tre saĝa popolo.” 

Wong: “Tio veras. Gi estas pro tio, ke nia kulturo estas tre antikva: ĝi aĝas 4000 
jarojn. Sed ankaŭ vi, judoj, estas tre saĝaj. Cu mi pravas?” 

Cohen: “Jes, ni estas saĝaj. Nia kulturo aĝas 4500 jarojn.” 

Wong: “Tio tute ne eblas! Kie do vi manĝis dum 500 jaroj?” 

(juda anekdoto de Josef Shemer) 

Viktor Caldajev (Barnaul) 

FANT OMPERONO J 

Fantomperonoj... 

vi longe en pasint’... - 
kiel insuloj de 1’ junec’, 

kaŝantaj sin 
en ŝajnnebula dens’... 

En sonĝoj nunaj nur mia kur’ al vi, 
fantom...peronoj... 

SPEKTRARKO!.. 

Rav’ 

el ruĝ’, oranĝo, flavo, 
verd’, lazuro, blu’, viol’!.. 

Cielarko - Vi - Spektrarko, 
savas korojn el Izol’!.. 

LA BONECO!.. 

A1 mi bona av’, kun barb’, 
en la sonĝo venis, 
kun karesa kora varm’, - 
lin mi ne divenis... 

Poste venis la diven’: 

li ‘stis Ludoviko!.. 
ĉi ja iĝis la subten’ 

de la bonamiko! 

ETERAJ PONTOJ... 

Eteraj pontoj!.. 

Eteraj pontoj!.. 
iuj transmaraj... 
iuj transmontaj... 
jen-jen - ĉe-Teraj!.. 
al-Jupiteraj!.. 
en spac’, liberaj, 
vi ligas mondojn. 

Eteraj pontoj!.. 

Eteraj pontoj!.. 

frekvencaj -ondaj!.. 

el vibraj fontoj... 

interkruciĝaj... 

interrenkontaj... 

interpenetre 

disirontaj... 

Eteraj pontoj!.. 
logaj pontoj!.. 
nin ligaj aŭde... 
ligaj montre... 

LA VETER'... KAJ LA ETER'. 

Hejmo de Jaskov. 

En ĉambro li, mi, Sveta. 

Aparataro surbretoj. 

Kontaktoj la eteraj... 
malbonveteraj... 

En orelingoj - bm’... bm’... 

ĉar ie fulmoj... 

la esperanta parolo, 

pro 1’ bolo, - 

aĉe simbola... - 

por mi... 

ne tiom por li... 

Hodiaŭ ne tre... 
tamen ni sidas... 

Malfma jam hor’... 

Sveta, mi - for... 

Trafik’ ne funkcias - 
ni ne veturas. 

Urb’... Nokt’... Pluv’... - 
... ni kuras!.. 

L A SONOJ... 

Esperanto, mi ŝatas vin 

kiel revon!.. 

kiel revon de via aŭtor’!.. 

De 1’ sufiksoj sonor’!.. 
de 1’ prefiksoj sonor’!.. 
ja son...ar’, ja son...er’, 
re...sonor’... 

Gi ‘stas kvazaŭ iaj kreaj... 

sentosencojn... 
la onomatopeajn!.. 

* * * 

Se vi amas - 
do disiĝu - 
rememoros 
dum tutviv’. 



